title: Jussi Sihvo

text: Jatkosodan aattona hänet nimitettiin sodan ajan kokoonpanoonsa 10. divisioonan komentajaksi, missä tehtävässä hän toimi aina 18.6.1944 saakka. Kannaksen suurhyökkäyksen alkaessa Sihvon komentama 10. divisioona joutui perääntymään VT-linjalle huollettavaksi. Tässä yhteydessä hänen 2. divisioonassa palvellut poikansa, luutnantti Jouko Sihvo kaatui taistelussa. Vetäytymisen jälkeen Sihvo komennettiin 18. kesäkuuta 1944 Ylipäällikön käytettäväksi erikoistehtävissä. Sihvo siirrettiin 27. heinäkuuta 1944 kenraaliluutnantti Woldemar Hägglundin käyttöön "Linnoitusten suunnitteluesikuntaan". Sihvo otti osaa jatkosodan taisteluihin Hiitolassa, Kaukolassa, Käkisalmilla. Hänet määrättiin 6. marraskuuta 1944 alkaen lakkautuspalkalle Suur-Saimaan suojeluskuntapiirin sotilasläänin komentajan toimesta. Sihvo erosi omasta anomuksestaan valtion palveluksesta 27. marraskuuta 1945. Hänet vapautettiin lopullisesti tehtävästään 1. joulukuuta 1944. Johannes Sihvo haudattiin Mikkeliin.


title: Jussi Sihvo

text: Sihvo toimi Savon jääkärirykmentin kunnianeuvoston varapuheenjohtajana vuonna 1924 ja puheenjohtajana vuonna 1927 sekä 3. divisioonan kunniatuomioistuimen jäsenenä vuonna 1934.


title: Jelena Nikolajeva

text: Jelena Nikolajevna Nikolajeva (, s. 1. helmikuuta 1966 Tšuvassia, Neuvostoliitto) on venäläinen kävelijä, joka voitti olympiakultaa ja maailmanmestaruuden.


title: Jelena Nikolajeva

text: Neuvostoliittoa edustanut Nikolajeva sijoittui Rooman MM-kisoissa 1987 10 kilometrin kävelyssä viidenneksi ajalla 44.54. Neljä vuotta myöhemmin Sevillan sisäratojen MM-kisoissa hän oli viides 3 000 metrin ratakävelyssä ajalla 12.09,40. Hän voitti olympiahopeaa Barcelonan olympialaisissa 1992 10 kilometrillä ajalla 44.33. Vuonna 1993 hän voitti kultaa Toronton sisäratojen MM-kisoissa 3 000 metrillä ajalla 11.49,73 ja käveli Stuttgartin ulkoratojen MM-kisoissa 10 kilometrillä seitsemänneksi ajalla 43.47 ja kävelyn maailmancupissa kolmanneksi samalla matkalla. 1994 hän voitti EM-pronssia Helsingin EM-kisoissa ja 1995 käveli toiseksi kävelyn maailmancupissa ja kolmanneksi Göteborgin MM-kisoissa ajalla 42.20.


title: Jelena Nikolajeva

text: Nikolajeva voitti olympiakultaa Atlantan olympialaisissa 1996 10 kilometrillä ajalla 41.49. Seuraavana vuonna hän sijoittui Ateenan MM-kisoissa 10 000 metrin ratakävelyssä yhdeksänneksi ajalla 45.01,90. Hän voitti 1998 Hyvän tahdon kisoissa kultaa 10 kilometrin kävelyssä. Vuonna 1999 hän käveli kävelyn maailmancupissa 20 kilometrin kävelyssä neljänneksi ajalla 1.28.23 ja Sevillan MM-kisoissa samalla matkalla kahdenneksitoista. Kaksi vuotta myöhemmin hän oli viides kävelyn Euroopan cupissa ajalla 1.28.20 ja Münchenin EM-kisoissa 2002 toinen samalla ajalla. Myöhemmin samana vuonna hän sijoittui kävelyn maailmancupissa neljänneksi.


title: Jelena Nikolajeva

text: Nikolajeva voitti vuonna 2003 kävelyn Euroopan cupin 20 kilometrillä ajalla 1.26.22. Myöhemmin samana vuonna hän voitti MM-kultaa Pariisin MM-kisoissa. Seuraavana vuonna hän voitti kävelyn maailmancupin, mutta sijoittui Ateenan olympialaisissa seitsemänneksitoista.


title: Fiona May

text: Fiona May (s. 12. joulukuuta 1969, Slough, Englanti) on Isoa-Britanniaa ja Italiaa edustanut pituushypyn olympiamitalisti ja maailmanmestari.


title: Fiona May

text: Fiona May voitti synnyinmaataan Isoa-Britanniaa edustaen juniorien sarjassa pituushypyn Euroopan mestaruuden 1987 ja maailmanmestaruuden 1988. Ensiesiintyminen aikuisten arvokisoissa Soulin 1988 olympialaisissa toi tulokseksi kuudennen sijan.


title: Fiona May

text: May avioitui seiväshyppääjä Gianni Iapichinon kanssa ja edusti Italiaa vuodesta 1994. Ensimmäisen aikuisten arvokisamitalinsa – pronssia – May saavutti Helsingin EM-kisoissa 1994. Tuon kisan viisi parasta hyppääjää olivat vaihtaneet jossain vaiheessa kansalaisuuttaan – yksi Saksan jälleenyhdistymisen ja yksi Neuvostoliiton hajoamisen seurauksena sekä kolme muutettuaan toiseen maahan. Göteborgin MM-kisoissa 1995 May hyppäsi finaalin ensimmäisellä kierroksella tuloksen 693, jota kukaan muu kilpailija ei pystynyt ylittämään. Voittotuloksen 698 May hyppäsi viimeisellä kierroksella 4,3 m/s:n myötätuulessa.


title: Fiona May

text: Atlantan 1996 olympialaisissa May sai hopeaa hypättyään 702 ja hävittyään Nigerian Chioma Ajunwalle 10 cm. Kaksissa seuraavissa MM-kisoissa May sai pronssia ja hopeaa ja Budapestin EM-kisoissa 1998 hopeaa. Sydneyssä 2000 hän sai jälleen olympiahopeaa 7 cm Saksan Heike Drechslerille hävinneenä.


title: Fiona May

text: Toisen ulkoratojen maailmanmestaruutensa May sai Edmontonissa 2001. Hänen kauden paras tuloksensa ennen kisoja oli vain 679, mutta karsinnassa hän hyppäsi 680 ja finaalin kolmella ensimmäisellä kierroksella 686 myötätuulessa, 697 tilastokelpoisessa tuulessa ja 702 2,6 m/s:n myötätuulessa. Viimeksi mainittu säilyi voittotuloksena, kun Venäjän Tatjana Kotova hyppäsi parhaallaan 701.


title: Fiona May

text: Vuonna 2002 May vietti äitiyslomaa. Hän palasi vuosiksi 2003–2005 vielä kilpakentille, mutta paras saavutus oli yhdeksäs sija Pariisin MM-kisoissa 2003.


title: Fiona May

text: Sisäratojen maailmanmestaruuden May voitti Pariisissa 1997.


title: Fiona May

text: Kolmiloikassa May kilpaili ensimmäisen kerran 1998 ja hyppäsi heti Italian halliennätyksen 14,56. Ulkoradoilla hän hyppäsi ennätyksekseen 14,65, joka silloin oli Italian ennätys.


title: The Edge (muusikko)

text:
David Howell Evans (s. 8. elokuuta 1961 Barking, Essex, Yhdistynyt kuningaskunta), taiteilijanimeltään The Edge, on irlantilainen muusikko, joka on tullut tunnetuksi rockyhtye U2:n kitaristina. Hän on vaikuttanut yhtyeessä sen perustamisesta lähtien, ja on levyttänyt yhtyeen kanssa kolmetoista studioalbumia. The Edge on tunnettu minimalistisesta tyylistään soittaa kitaraa, mistä on muodostunut yksi U2:n musiikin tunnistettavimmista elementeistä.
Vuonna 2003 "Rolling Stone" -lehti listasi The Edgen kaikkien aikojen 24:ksi parhaaksi kitaristiksi kautta aikojen.


title: The Edge (muusikko)

text: The Edge syntyi 8. elokuuta Itä-Lontoossa sijaitsevassa Barkingin kaupungissa walesilaisille Garvin ja Gwenda Evansille. Vuonna 1962 Evansit muuttivat Malahideen, Dublinin esikaupunkialueelle, jossa nuori David kävi koulunsa St. Andrews National Schoolissa. Hän aloitti soittamisen jo nuorena, ja kävi piano- ja kitaratunneilla veljensä Dik Evansin kanssa ja veljekset esiintyivätkin yhdessä ennen vastaamistaan Larry Mullen juniorin ilmoitukseen, jossa haettiin jäseniä bändiin. Muodostettu "The Larry Mullen Band" tuli kokemaan monia uudistuksia, mutta ajan saatossa siitä muodostui U2 maaliskuussa 1978. Dik Evans lähti bändistä ennen U2-nimen ottoa, mutta David jäi yhtyeeseen ja otti käyttöön taiteilijanimen The Edge.


title: The Edge (muusikko)

text: 1982 Evans oli lähdössä uskonnollisten syiden takia U2:sta Bonon ja Larry Mullenin kanssa, mutta miehet yhdessä Adam Claytonin kanssa tulivat lopputulokseen, ettei rock-yhtyeessä oleminen haittaa heidän suhdettaan Jumalaan. Vuonna 1983 Evans meni naimisiin kouluaikaisen tyttöystävänsä, Aislinn O'Sullivanin kanssa. Avioliitto kesti vuoteen 1991 asti, jolloin he muuttivat erilleen ja lakiuudistuksen jälkeen he lopullisesti erosivat vuonna 1996. Liitosta syntyi kolme tytärtä: Hollie (1984), Arran (1985) ja Blue Angel (1989).


title: The Edge (muusikko)

text: Lokakuussa 1997, PopMart-kiertueen aikana The Edge sai neljännen tyttären, Sian Beatrice Echon, Morleigh Steinbergin kanssa, joka oli U2:n taustatanssija ja koreografi Zoo TV Tour -kiertueen aikana. Syyskuussa 1999 pariskunta sai pojan, Levin. The Edge meni Morleighin kanssa naimisiin 22. kesäkuuta 2002.


title: The Edge (muusikko)

text: The Edgen tunnusmerkeiksi on aikojen kuluessa tullut pipo, jota hän käyttää kaljuuntumisensa takia. The Edge alkoi kaljuuntua jo varhain 20-vuotiaana, jonka jälkeen hän on käyttänyt hattua tai pipoa julkisuudessa muutamaa poikkeusta lukuun ottamatta: vuonna 1995 hän lauloi "Onen" Bonon ja Luciano Pavarottin kanssa ja esiintyi pari vuotta myöhemmin päähineettä "Discothequé"-musiikkivideolla. The Edgen viikset antoivat myös idean PopMart-kiertueen pukuihin ja lavalla The Edge pukeutui stereotyyppiseksi homo-cowboyksi käyttäen säihkyviä vaatteita ja cowboy-hattua. Tämän jälkeen The Edge on pitänyt pipoa aina, myös häissään vuonna 2002.


title: The Edge (muusikko)

text: Bonon tavoin myös The Edge on kunnostautunut hyväntekijänä ja hurrikaani Katrinan jälkeen hän perusti Music Rising-organisaation, jonka tarkoituksena on auttaa hurrikaanissa kärsineitä muusikoita.


title: The Edge (muusikko)

text: The Edgen erikoinen taiteilijanimi (suomeksi "terä" tai "reuna") on aiheuttanut faneille päänvaivaa jo vuosikymmenien ajan. Bono, joka antoi Davidille lempinimen jo 70-luvulla, on sanonut ettei ole täysin varma mistä hän keksi lempinimen. Hänen mukaansa Evans "ansaitsi" nimensä, koska hänellä oli tapana seistä rakennusten kattojen reunoilla, koska ei pelännyt korkeita paikkoja. Kuitenkin kirjassaan "U2 by U2" hän toteaa, että Evansin terävät kasvonpiirteet ovat syynä nimelle. Evans on myös itse sanonut terävät kasvonpiirteensä olevan syy nimelle.


title: The Edge (muusikko)

text: Verrattuna muihin kitaristeihin The Edge käyttää useita eri kitaroita konserteissa. Hänen kitarateknikkonsa mukaan "normaali" kitaristi käyttää neljästä viiteen eri kitaraa yhden konsertin aikana, mutta The Edge ottaa kiertueelle mukaan 45 kitaraa, joista hän käyttää noin 18 kitaraa yhdessä konsertissa.


title: The Edge (muusikko)

text: Sähkökitaran ja akustisen kitaran lisäksi The Edge soittaa kosketinsoittimia, pianoa ja bassokitaraa. U2:n kappale "40" aikana basisti Adam Clayton soittaa kitaraa ja The Edge bassoa, koska Clayton ei osallistunut kappaleen levyttämiseen vuonna 1983.


title: Lamma

text: Lamma Island (), tunnetaan myös nimellä Pok Liu Chau (博寮洲) tai yksinkertaisesti Pok Liu (博寮), on Hongkongin kolmanneksi suurin saari ja osa Islands District -piiriä.


title: Horacio Elizondo

text: Horacio Marcelo Elizondo (s. 4. marraskuuta 1963, Quilmes, Buenos Aires, Argentiina) on argentiinalainen entinen jalkapallotuomari. Hänet muistetaan parhaiten siitä, että hän tuomitsi jalkapallon MM-kisojen 2006 loppuottelun. Samoissa kisoissa hän tuomitsi myös avausottelun, ja näin hänestä tuli ensimmäinen päätuomari joka on samassa jalkapallon miesten MM-lopputurnauksessa tuominnut sekä avausottelun että finaalin.


title: Lauttasaarensalmi

text: Lauttasaarensalmi () on Suomenlahdessa sijaitseva salmi, joka yhdistää Seurasaarenselän Lauttasaarenselkään. Noin kahden kilometrin pituinen pohjois-eteläsuuntainen salmi erottaa Lauttasaaren manner-Helsingistä. Lauttasaaren itäosaan 2000-vuosikymmenellä valmistunut asuinalue sijaitsee osittain salmen tulvinnalle alttiilla alueella. Alueelle on viime aikoina rakennettu myös muun muassa yksi saaren neljästä venesatamasta. Kantakaupungin puoleisella salmen rannalla sijaitsee Länsisatama. Kapeimmillaan salmi on Salmisaaren kohdalla, vain noin 320 metriä.


title: Lauttasaarensalmi

text: Salmen yli johtaa kaksi siltaa, sen kapeimmalla kohdalla oleva Lauttasaaren silta sekä salmen pohjoispään ylittävä Länsiväylään kuuluva Lapinlahden silta. Lauttasaaren silta rakennettiin alun perin vuonna 1935. Se teki tarpeettomaksi salmen ylittäneen lautan, jonka mukaan saari oli saanut nimensä. Alkuperäinen silta korvattiin nykyisellä vuonna 1969, neljä vuotta sen jälkeen kun sen pohjoispuolelle oli valmistunut Lapinlahden silta. Salmen alittava monikäyttötunneli valmistui vuonna 2000. 1200 metrin pituinen tunneli sijaitsee 75 metriä merenpinnan alapuolella.


title: Schönefeldin lentoaseman rautatieasema

text: Schönefeldin lentoaseman rautatieasema on rautatieliikennepaikka Schönefeldissä Brandenburgin osavaltiossa lähellä Berliiniä Schönefeldin lentoaseman vieressä. Asemalla pysähtyvät paikallisjunat ja se on S-Bahnin linjojen S45 ja S9 pääteasema. Asema avattiin 26. helmikuuta 1962 nimellä "Zentralflughafen Schönefeld".


title: Schönefeldin lentoaseman rautatieasema

text: Matka-aika asemalta Berliinin keskustaan on noin puoli tuntia.


title: Schönefeldin lentoaseman rautatieasema

text: Asemalla pysähtyivät ennen uuden rautatietunnelin avauduttua 28. toukokuuta 2006 useimmat Dresdenin ja Leipzigin suunnan pikajunat. Tämä vapautti aseman kautta kulkevan rautatien kapasiteettia ja yhteydet keskustaan nopeutuivat ja vuoroväli tiheni.


title: Andy Hurley

text: Andrew John "Andy" Hurley (s. 31. toukokuuta 1980, Milwaukee, Wisconsin Yhdysvallat) on amerikkalaisen pop-punk yhtyeen Fall Out Boy rumpali. Hän liittyi yhtyeeseen 2003.


title: Andy Hurley

text: Andyn isä kuoli, kun Andy oli viisivuotias. Andylla on useita tatuointeja, joista ensimmäisen hän otti yhdeksäntoistavuotiaana. Andy on ollut rumpalina yhtyeissä nimeltä Project Rocket ja Racetraitor. Hän opiskelee Wisconsin-Milwaukeen yliopistossa antropologiaa ja historiaa.


title: Aimo Hautamäki

text: Aimo Hautamäki (s. 1947) on suomalainen rovasti, joka toimi Suomen Rauhanyhdistysten Keskusyhdistyksen (SRK) pääsihteerinä vuosina 2000–2011. Hän on toiminut pitkään puhujana ja muun muassa Siionin Lähetyslehden päätoimittajana. Hän on asunut Revonlahdella. Ennen valitsemistaan Suomen Rauhanyhdistysten Keskusyhdistyksen pääsihteeriksi Hautamäki työskenteli Paavolan kappalaisena ja SRK:n rippikoulusihteerinä yhdeksän vuotta.


title: Taitoluistelu talviolympialaisissa 1976

text: XII talviolympialaisissa Innsbruckissa vuonna 1976 järjestettiin taitoluistelussa neljä kilpailua. Jäätanssi oli ensimmäistä kertaa mukana olympiaohjelmassa.


title: Taitoluistelu talviolympialaisissa 1980

text: XIII talviolympialaisissa Lake Placidissa vuonna 1980 järjestettiin taitoluistelussa neljä kilpailua.


title: Satam al-Suqami

text: Satam al-Suqami (; 28. kesäkuuta 1976 Riad, Saudi-Arabia – 11. syyskuuta 2001 New York, Yhdysvallat) oli yksi viidestä miehestä, jotka FBI nimesi American Airlinesin lennon 11 kaappaajiksi Syyskuun 11. päivän iskujen yhteydessä New Yorkissa.


title: Satam al-Suqami

text: Al-Suqami opiskeli lakia Kuningas Saudin yliopistossa. FBI:n tietojen mukaan hän saapui Yhdysvaltoihin ensimmäistä kertaa 23. huhtikuuta 2001.


title: K-278 Komsomolets

text: K-278 Komsomolets oli Neuvostoliiton laivaston projekti 685 ”Plavnik” -luokan (NATO: Mike) ydinkäyttöinen hyökkäyssukellusvene, ainoa malliaan. Alus upposi tulipalon jälkeen 7. huhtikuuta 1989 Norjanmerellä, noin 180 km kaakkoon Karhusaaresta surmaten 42 merimiestä. Veneessä oli mukana myös kaksi ydinkärjillä varustettua torpedoa. Meren syvyys paikalla on 1 500 – 1 700 metriä.


title: K-278 Komsomolets

text: Suunnittelu aloitettiin jo 1960-luvulla SKB-18 Rubinissa. Vene oli kokeellista mallia, sisempi runko oli titaania kuten Projekti 705:ssä, mikä teki veneestä yhden syvimmälle sukeltavista. Voimalähteenä oli yksi 1 190 MWt OK-650b-3 -painevesireaktori. Aseistuksena oli valikoima torpedoita ja risteilyohjuksia ja miehistölle pakokapseli.


title: K-278 Komsomolets

text: Sen köli laskettiin 22. huhtikuuta 1978 ja alus laskettiin vesille voitonpäivänä 9. toukokuuta 1983. Alus valmistui 20. lokakuuta 1984. Lokakuussa 1988 se sai yhtenä harvoista Neuvostoliiton sukellusveneistä myös nimen ”Komsomolets”.


title: K-278 Komsomolets

text: Veneessä syttyi tulipalo 7. huhtikuuta 1989 veden alla. Palo levisi vesitiiviistä osastoista toiseen kaapelien läpivientien läpi, ja sitä kiihdytti paineilma. Vene nousi pintaan 11 minuutissa tulipalon syttymisestä. Miehistö taisteli tulipaloa vastaan tunteja, ennen kuin vene upposi. Veneen komentaja ja neljä upseeria jäivät veneeseen, josta he pakenivat lopulta pakokapselilla. Osittain veden ja myrkkykaasujen täyttämästä kapselista vain yksi pääsi hengissä pinnalle. Miehistölle pudotettiin pelastusveneitä lentokoneista, mutta ne eivät riittäneet ja 69:stä miehistön jäsenestä 42 sai surmansa, suurin osa hypotermiaan kaksiasteisessa vedessä.


title: Paula-Irmeli Halonen

text: Paula-Irmeli "Pami" Halonen (s. 22. elokuuta 1945 Varkaus) on entinen suomalainen pikaluistelija.


title: Paula-Irmeli Halonen

text: Halonen osallistui Innsbruckin 1976 talviolympialaisiin ja sijoittui siellä 500 metrin luistelussa kahdeksanneksi ja 1 000 metrillä 13:nneksi. Sprinttereiden MM-kilpailuissa hän oli samana vuonna neljäs ja yleisluistelijoiden MM-kilpailuissa viides. Hän voitti Suomen mestaruuden viidesti ja luisteli 20 Suomen ennätystä. Seuratasolla hän edusti huippuvuosinaan Joensuun Katajaa.


title: Paula-Irmeli Halonen

text: Halonen oli myös hyvä pesäpalloilija ja pääsi neljä kertaa Itä–Länsi-otteluun.


title: Paula-Irmeli Halonen

text: Hän toimi Joensuussa Rantakylän ala-asteen sekä Karsikon yläasteen tyttöjen liikunnan opettajana ja Lyseon lukion liikunnan- ja terveystiedonopettajana ja lentopallovalmentajana. Nykyisin hän on eläkkeellä ja toimii edelleen aktiivisesti lentopallovalmennuksessa.


title: Harriet Andersson

text: Harriet Andersson (s. 14. helmikuuta 1932 Tukholma) on ruotsalainen näyttelijä, joka tunnetaan parhaiten Ingmar Bergmanin elokuvista. Andersson on esittänyt usein impulsiivisia, työväenluokkaan kuuluvia hahmoja.


title: Harriet Andersson

text: Andersson aloitti uransa teatterissa, ensin Oscar-teatterissa, sitten Tukholman pienillä näyttämöillä, kunnes siirtyi Malmön kaupunginteatteriin Bergmanin ohjaukseen vuonna 1953.


title: Harriet Andersson

text: Harriet Andersson voitti parhaan naisnäyttelijän palkinnon Venetsian elokuvajuhlilla vuonna 1964 roolistaan Jörn Donnerin ohjaamassa elokuvassa "Rakastaa". Andersson ja Donner elivät siihen aikaan parisuhteessa keskenään. Muita Anderssonin voittamia palkintoja ovat esimerkiksi Bafta-palkinto elokuvasta "Kuin kuvastimesta", Guldbagge- ja David di Donatello -palkinnot elokuvasta "Kuiskauksia ja huutoja" sekä Robert-palkinto elokuvasta "Himmel og helvede". Ingmar Bergman on luonnehtinut Anderssonia elokuvataiteelliseksi neroksi, jollaisia tapaa vain harvoin.


title: Taitoluistelu talviolympialaisissa 1984

text: XIV talviolympialaisissa Sarajevossa vuonna 1984 järjestettiin taitoluistelussa neljä kilpailua.


title: May Allison

text: May Allison (14. kesäkuuta 1890 – 27. maaliskuuta 1989) oli yhdysvaltalainen näyttelijä.


title: May Allison

text: Allison syntyi Rising Fawnissa, Georgiassa, ja teki Broadway-debyyttinsä vuonna 1914. Ensimmäisen elokuvaesiintymisensä hän suoritti vuonna 1915 Theda Baran tähdittämässä mykkäelokuvassa "A Fool There Was".


title: May Allison

text: Ensimmäisen maailmansodan aikana Allison esiintyi lukuisissa menestyselokuvissa Harold Lockwoodin vastanäyttelijänä. Yhteistyö kuitenkin päättyi pian, kun Lockwood sairastui espanjantautiin ja kuoli 19. lokakuuta 1918, ainoastaan 31 vuoden iässä.


title: May Allison

text: Allison jatkoi elokuvauraansa 1920-luvulla. Viimeiseksi elokuvaksi ennen vetäytymistä jäi "Kuka hän oli?" ("The Telephone Girl", 1927). Näyttelijällä oli elämänsä aikana neljä avioliittoa, joista pisin kesti Carl Norton Osbornen kanssa yli 40 vuoden ajan tämän kuolemaan 4. toukokuuta 1982 saakka.


title: May Allison

text: Vanhana Allison vietti suuren osan ajastaan huvilallaan Bermudan Tucker's Townissa. Hän oli myös Clevelandin orkesterin suojelija ja kuoli 98-vuotiaana Ohion Bratenahlissa.


title: Stalinets-luokka

text: S tai Stalinets-luokka oli Neuvostoliiton laivaston 1936—1948 valmistettu ja samalla käytetyin ja menestyksekkäin sukellusveneluokka toisessa maailmansodassa. Kaikkiaan veneitä valmistui 51 kappaletta. Luokan nimi tarkoittaa keskiraskasta (Средняя), tosin sen sille yleistyi epävirallinen merkitys "Stalinets" (stalinisti), ehkä sen edeltäjän Leninets-luokan perusteella.


title: Stalinets-luokka

text: S-luokka oli Neuvostoliiton ja Saksan 1930-luvun alussa harjoittaman yhteistyön tulosta. Hollantilainen peiteyhtiö Ingenieurskantoor voor Scheepsbouw kehitti samanlaista E-1-venettä Espanjan Cádizissa. Neuvostoliiton insinöörit vierailivat telakalla 1932. Tyyppiä kehitettiin edelleen ja neuvostoliittolaiset saivat E-2:n piirustukset Saksasta 1933. Kolme ensimmäistä (S 1, S 2 ja S 3) IX-malliksi nimettyä venettä valmistui Leningradissa osin saksalaisin konein. Myöhemmät veneet olivat IXbis-sarjaa, johon sovellettiin neuvostoliittolaisia osia ja valmistusmenetelmiä. Veneitä rakennettiin Leningradissa, Gorkissa ja Nikolajevissa.


title: Stalinets-luokka

text: Veneet on varustettu neljällä 533 mm:n torpedoputkella keulassa ja kahdella perässä. Lisäksi veneeseen mahtui kuusi lisätorpedoa. Tornissa oli 45 mm:n puoliautomaattinen tykki ilmapuolustukseen ja 100 mm:n kansitykki.


title: Stalinets-luokka

text: Kolmessa ensimmäisessä veneessä oli MAN:in nelitahtinen 2000 hv:n (@465 rpm) М6V49/48-diesel, myöhemmissä neuvostoliittolainen 1D-turbodiesel. Moottorit pyörittivät kahta potkuria.


title: Štšuka-luokka

text: Štšuka tai Štš-luokka (Щука, ) oli Neuvostoliiton laivaston 1930-luvulta käytössä ollut sukellusveneluokka. Luokka ei kuitenkaan ollut yhtenäinen, vaan siihen kuului kaikkiaan kuusi alaluokkaa.Yhteensä veneitä valmistui 88.


title: Štšuka-luokka

text: Štšuka oli keskikokoinen sukellusvene, joka oli tarkoitettu mataliin ja suljettuihin vesiin. Veneitä alettiin rakentaa vallankumouksellisen sotilasneuvoston tammikuun 1930 päätöksellä. Tavoitteena oli rakentaa 200 venettä, ja työtä teki seitsemän telakkaa. Ennen toisen maailmansodan alkua veneitä oli 86 valmiina. Itämerellä, Mustallamerellä ja Pohjoisessa laivastossa palvelleista etulinjan veneistä menetettiin sodan aikana noin 70 %.


title: Štšuka-luokka

text: Sarja III:een kuului neljä sukellusvenettä: Štš 301 "Štšuka", Štš 302 "Okun", Štš 303 "Jorš" ja Štš 304 "Komsomolets". Sarjan aluksista kolme kuului ensimmäiseen viisivuotisohjelmaan ja neljäs tilattiin julkisin keräysvaroin.


title: Štšuka-luokka

text: Veneet oli valmistettu Ordžonikidzen telakalla ja ne laskettiin vesille joulukuussa 1930-marraskuu 1931. Alusten uppouma oli pinnalla 578 tonnia ja sukelluksissa 704 tonnia. Niiden pituus oli 57 metriä, leveys 6,20 metriä ja syväys 3,78 metriä. Alusten aseistuksena oli kuusi 21 tuuman (533 mm) torpedoputkea, joista neljä keulassa ja kaksi perässä. Putkiin oli aluksilla kymmenen torpedoa. Lisäksi aluksilla oli yksi 45 millimetrin 46 pituuskaliiperin tykki sekä kaksi .3 tuuman konekivääriä.


title: Štšuka-luokka

text: Veneiden voimanlähteenä oli dieselmoottori sekä kaksi sähkömoottoria, jotka oli kytketty kahteen akseliin. Koneet tuottivat 800 hevosvoimaa, joilla alusten nopeus oli pinnalla 12,5 solmua ja sukelluksissa 8,5 solmua. Aluksilla oli 35 hengen miehistö.


title: Štšuka-luokka

text: Luokan aluksista tuhoutui ajettuaan miinaan kaksi ja muuten menetettiin yksi. Ainoastaan yksi joutui romutettavaksi 1958.


title: Štšuka-luokka

text: Sarja V:een, joka oli muokattu Sarja III, kuului yhdeksäntoista sukellusvenettä (Štš 101-112 ja Štš 305-311). Veneet oli rakennettu Dalzavodin, Martin ja Ordžonikidzen telakoilla. Alusten uppouma oli 589 tonnia.


title: Štšuka-luokka

text: Sarja V:n aluksista 12 kuului ensimmäiseen viisivuotissuunnitelmaan Tyynenmeren laivaston varustamiseksi. Seitsemän luokan aluksista tilattiin osana Itämeren laivastolle suunnatun toisen viisivuotissuunnitelman alkuvuosina.


title: Štšuka-luokka

text: Näistä Sch-311 Kumzha upposi 14.10.1942 Suomenlahdella ja Щ-305 marraskuussa 1943 Ahvenanmerellä.


title: Štšuka-luokka

text: Sarja Vbis:iin, joka oli alkuperäiseltä nimeltään Sarja VIII, kuului kaksitoista sukellusvenettä (Štš 113-121 ja Štš 201-203). Veneet oli valmistettu Dalzavodin ja Martin telakoilla. Alusten uppouma oli 607 tonnia. Luokan alukset tilattiin osana ensimmäistä viisivuotissuunnitelmaa ja ne oli suunnattu Tyynenmeren laivastolle.


title: Štšuka-luokka

text: Sarja Vbis-2:een kuului yhdeksän sukellusvenettä (Štš 122-125 ja Štš 204-208). Veneet oli valmistettu Dalzavodin, Martin ja 61 Kommuunin telakoilla. Alusten uppouma oli 617 tonnia.


title: Štšuka-luokka

text: Sarja X:ään kuului 33 sukellusvenettä (Štš 126-134, 139-141, 209-215, 317-320, 322, 323, 324, 401-404, 421-422 ja 424). Alusten uppouma oli 590 tonnia.


title: Štšuka-luokka

text: Alukset tilattiin osana kolmatta viisivuotissuunnitelmaa.


title: Štšuka-luokka

text:
Sarja Xbis:iin kuului 20 sukellusvenettä (Štš 135-138, 216 ja 405-419). Alusten uppouma oli 587 tonnia.
Alukset tilattiin osana kolmatta viisivuotissuunnitelmaa.


title: T-70

text: T-70 oli neuvostoliittolainen toisen maailmansodan aikainen kevyt panssarivaunu. T-70 oli jatkokehitelmä T-60-vaunusta. Sen valmistus alkoi maaliskuussa 1942 ja se korvasi kokonaan edeltäjänsä tuotannossa syyskuuhun mennessä. Kaikkiaan 8200 vaunua rakennettiin.


title: T-70

text: T-60 oli heikosti aseistettu vain 20 mm konetykillä. Vaunun panssarointia oli parannettu sen valmistuksen ajan, mutta nyt maastoliikkuvuus oli kehno.


title: T-70

text:
T-60:n pääsuunnittelija Nikolai Astrov kehitti parannetun version GAZin tehtaalla loppuvuodesta 1941. Prototyyppi valmistui 14. helmikuuta 1942 ja lähetettiin Moskovaan kokeisiin.
Armeijan päämoite oli sama kuin T-60:ssa: yhden miehen torni, jossa vaunun komentaja joutui myös tykin ampujaksi ja lataajaksi. Etupanssari vaadittiin vahvistamaan 45 milliin. Vaunun torni ei kestänyt edes saksalaisten 20 millimetrin tykin osumia, eikä sen vahvistaminen ollut mahdollista teknisistä ja tuotannollisista syistä. Kolmannen miehistönjäsenen mahduttaminen torniin olisi lisännyt vaunun massaa useilla tonneilla. Kokeet 11,5 tonniin lastatulla vaunulla vahvistivat ettei alusta kestänyt painoa. Vaunu hyväksyttiin kuitenkin puna-armeijan sotavarustukseen 6. maaliskuuta 1942 ja sarjavalmistus alkoi pian.


title: T-70

text: T-70 pääaseena on 45 millimetrin tykki mallia 20-K ja yksi DT-konekivääri. Panssarin oli tarkoitus kestää saksalaisen 37 millimetrin panssaritorjuntatykin panssariammukset.


title: T-70

text:
Moottori oli sama 70-hevosvoimainen GAZ-202 kun T-60:ssä, mutta niitä oli nyt kaksi, mikä antoi enemmän voimaa. Kummankin moottorin voima välitettiin omalle telaketjulleen.
Moottoriratkaisu oli epäonnistunut. Vaunu oli erittäin vaikea ohjata ja värinät ja vääntö rikkoivat nopeasti voimansiirron. Tämä korjattiin nopeasti T-70M-mallilla, jossa kaksi peräkkäin kytkettyä moottoria käyttivät yhtä akselia ja normaalia voimansiirtoa ja ZIS-5-kuorma-autosta otettua vaihteistoa. Malli T-70M vahvisti myös ripustusta ja levensi telaketjun 300 millimetriin.


title: T-70

text:
T-70 seuraajaksi suunniteltu T-80 valmistui joulukuussa 1942. Siinä oli viimein komentajalle ja ampujalle suunniteltu kahden miehen torni sekä turboahdettu moottori.
Gorkin tehtaan ei kuitenkaan annettu alkaa valmistaa sitä, koska panssarivaunujen valmistusmäärä olisi väliaikaisesti laskenut uuteen tuotantoon siirtymisen vuoksi. Tämän vuoksi valmistus aloitettiin vain uudella Mytištšin tehtaalla №40. Näitä vaunuja valmistettiin vain muutamia kymmeniä ennen kevyiden panssarivaunujen tuotannon lopettamista.


title: T-70

text: T-70 osallistui taisteluihin ensi kerran kesällä 1942 lounaisrintamalla. 21. armeijan 4. panssariarmeijakunnalla oli 30 vaunua vahvuudessaan 26. kesäkuuta, ja ne kaikki menetettiin pian Saksan kesähyökkäyksen alettua.


title: T-70

text: Puna-armeija huomasi pian vaunun heikon taistelutehon. Se hävisi yhteenotot PzKpfw III, PzKpfw IV ja StuG III -vaunuja vastaan. Panssari oli myös riittämätön jalkaväen tukemiseen nopeasti yleistyvän 75 mm Pak 40 -panssaritorjuntatykin vuoksi, jonka osuma tuhosi vaunun mistä tahansa kulmasta ja kaikilta etäisyyksiltä.


title: T-70

text: Kurskin taistelun kokemusten perusteella päätettiin että T-70:n valmistus ei tarpeellista ja sen sijaan GAZ keskittyi samalla alustalle rakennetun SU-76-rynnäkkötykin valmistukseen.


title: Manchester Monarchs

text: Manchester Monarchs on ECHL-liigassa pelaava yhdysvaltalainen jääkiekkoseura. Seuran kotikaupunki on New Hampshiren osavaltiossa sijaitseva Manchester.


title: Manchester Monarchs

text: Manchester Monarchs aloitti AHL:ssä vuonna 2001 ja on ollut koko historiansa ajan NHL-seura Los Angeles Kingsin farmiseura. ECHL:ssä sen yhteistyöseuroja ovat olleet vuosina 2001–2008 Reading Royals ja vuodesta 2008 Ontario Reign. Monarchsin, kuten myös Kingsin ja Reignin, omistaa Anschutz Entertainment Group (AEG), jonka omistukseen kuuluu useita muitakin urheilun ammattilaisseuroja. Manchester Monarchsin general managerina on toiminut vuodesta 2006 alkaen entinen jääkiekkomaalivahti Ron Hextall. Samana vuonna seuran päävalmentajana aloitti Mark Morris, jonka edeltäjiä ovat olleet Bruce Boudreau (2001–2005) ja Jim Hughes (2005–2006).


title: Manchester Monarchs

text: Monarchs on pelannut AHL:n pudotuspeleissä vuoteen 2011 mennessä yhdeksänä kautena. Ensimmäisestä kaudestaan alkaen se eteni pudotuspeleihin seitsemänä vuonna peräkkäin, kunnes jäi ensi kertaa niiden ulkopuolelle vuonna 2009. Viidellä ensimmäisellä kaudella sen pudotuspelitaival katkesi pudotuspelien ensimmäisellä kierroksella, mutta kuudennella kaudella, kaudella 2006–2007, se ylsi itäisen konferenssin loppuotteluihin voittamalla ensimmäisellä kierroksella Worcester Sharksin voitoin 4–2 ja toisella Providence Bruinsin niin ikään 4–2. AHL:n loppuotteluihin se ei tuolloin kuitenkaan päässyt, sillä konferenssifinaaleissa Hershey Bears vei ottelusarjan voiton suoraan neljässä ottelussa. Toisen kerran Monarchs pääsi konferenssifinaaleihin kaudella 2009–2010, jolloin se voitti pudotuspeleissä Portland Piratesin voitoin 4–0 ja Worcester Sharksin voitoin 4–2. Konferenssifinaaleissa se sai jälleen vastaansa Hershey Bearsin, joka oli tuolla kertaa vahvempi voitoin 4–2.


title: Manchester Monarchs

text: AHL:n runkosarjassa Monarchs on menestynyt parhaiten kausilla 2004–2005 ja 2006–2007, joilla se sijoittui Atlantin divisioonan kärkeen. Molemmilla kausilla seura keräsi yhteensä 110 runkosarjapistettä. Monarchs voitti kummallakin kaudella 51 ottelua ja hävisi 21 ottelua varsinaisella peliajalla, minkä lisäksi se hävisi ensiksi mainitulla kaudella neljä ottelua jatkoajalla ja neljä rangaistuslaukauskilpailun jälkeen, ja jälkimmäisellä puolestaan seitsemän ottelua jatkoajalla ja yhden rangaistuslaukauskilpailun jälkeen. Kaudella 2004–2005 Monarchs voitti Atlantin divisioonan lisäksi myös itäisen konferenssin runkosarjan.


title: Manchester Monarchs

text: Monarchsin yhden kauden piste-, maali- ja syöttöennätykset ovat keskushyökkääjä Michael Cammallerin hallussa. Hän teki kaudella 2004–2005 79:ssä runkosarjaottelussa 109 tehopistettä, 46 maalia ja 63 syöttöpistettä. Kautta aikain eniten maaleja ja pisteitä Monarchsissa tehnyt pelaaja on laitahyökkääjä Noah Clarke ja eniten otteluita pelannut pelaaja laitahyökkääjä David Meckler.


title: Manchester Monarchs

text: Monarchsin kotiareena on yli 10 000 -paikkainen Verizon Wireless Arena, joka avattiin marraskuussa 2001. Areenan rakentamisen oltua vielä kesken, seura pelasi kauden 2001–2002 alussa 13 peräkkäistä vierasottelua ennen ensimmäistä kotiotteluaan.


title: Manchester Monarchs

text: Seuran logo, joka on pysynyt alusta alkaen samana, ja jonka aiheena kruunupäinen leijona, julkistettiin 13. marraskuuta 2000.


title: Manchester Monarchs

text: "(Tilanne 1. helmikuuta 2019)"


title: The Queen Is Dead

text: The Queen Is Dead on The Smithsin kolmas ja kuuluisin studioalbumi. Se julkaistiin 16. kesäkuuta 1986 ja nousi Britannian albumilistan toiselle sijalle. "The Queen Is Deadia" pidetään yhtenä alternative rockin merkittävimmistä albumeista.


title: The Queen Is Dead

text: "The Queen Is Deadia" pidetään yleisesti The Smithsin parhaana albumina. Se on ainutlaatuinen sekoitus erilaisia musiikkityylejä ja nousi pian maailmalla brittisensaatioksi. Samalla se varmisti The Smithsille paikan yhtenä aikakautensa tärkeimmistä yhtyeistä. Molemmat, Morrissey sekä Marr, ovat kuitenkin asiasta eri mieltä. Heidän mukaansa "Strangeways, Here We Come" oli The Smithsin uran huippukohta.


title: The Queen Is Dead

text: Musiikkilehti NME on rankannut "The Queen Is Deadin" kaikkien aikojen 500 parhaan albumin listalle sijalle 1.


title: The Queen Is Dead

text: Julkaistuaan singlensä ”The Boy with the Thorn in His Side” syyskuussa 1985 The Smiths aloitti kolmannen albuminsa äänitykset. Lehdistön ja fanien korkeat odotukset kasasivat yhtyeelle paljon paineita, sillä levyn odotettiin olevan vähintään yhtä hyvä kuin sen edeltäjä Meat is Murder. Johnny Marr työskenteli albumin parissa yötä päivää äänittäen ja tuottaen musiikkia. Yhtye halusi julkaista levyn mahdollisimman pian, mutta suhteet levy-yhtiö Rough Tradeen eivät olleet kovinkaan hyvässä kunnossa. Lopulta vuoden 1986 Rough Traden ja The Smithsin välit katkesivat lopullisesti, ja albumin teko jäädytettiin toistaiseksi.


title: The Queen Is Dead

text: Morrisseyn, Johnny Marrin ja Stephen Streetin tuottama "The Queen Is Dead" ilmestyi lopulta puoli vuotta myöhemmin kesäkuussa 1986. Sitä edelsi toukokuussa julkaistu single ”Bigmouth Strikes Again”, joka jäi albumin ainoaksi singleksi. Monet rohkaisivat yhtyettä julkaisemaan ”There Is a Light That Never Goes Outin” toisena singlenä, mutta on sanottu Johnny Marrin tahtoneen julkaista vain yhden, loistavan kappaleen, jolla The Smiths todistaisi palaavansa jälleen uudella, paremmalla musiikilla. Hänen mielestään toista singleä ei tarvittu. ”Bigmouth Strikes Again” nousi Englannin listan sijalle 26. Kuitenkin ”There Is a Light That Never Goes Out” on levyn tunnetuin kappale.


title: The Queen Is Dead

text: "The Queen Is Deadin" kannen on suunnitellut Morrissey ja siinä poseeraa Alain Delon elokuvassa "L’insoumis"(1964).


title: The Queen Is Dead

text:
Kappaleesta ”There Is a Light That Never Goes Out” ennustettiin "The Queen Is Deadin" ensimmäistä singleä. Se sai kuitenkin väistyä ”Bigmouth Strikes Againin” tieltä. ”There Is a Light That Never Goes Out” sai kuitenkin uuden mahdollisuuden kun sitä käytettiin vuonna 1992 The "Smiths ...Best II" kokoelmajulkaisun promootiosinglenä. Kappale ylsi lopultakin listoille vasta kun Morrissey julkaisi siitä live-version vuonna 2005 "Live at Earl’s Court" -albuminsa julkaisun yhteydessä; ”There Is a Light That Never Goes Outista” tuli encore hänen You Are the Quarry -kiertueellaan.
”Cemetry Gates” oli Morrisseyn vastaus niille kriitikoille, jotka olivat syyttäneet häntä suosikkikirjailijoidensa (esimerkiksi Shelagh Delaneyn ja Elizabeth Smartin) plagioinnista. Oscar Wilde, jota myös syytettiin aikanaan kopioinnista, esiintyy laulussa Morrisseyn suojelupyhimyksenä. Kuten Wilde, Morrissey ei pidä tekstin suoraakaan lainaamista ongelmallisena vaan yleisenä taiteellisena käytäntönä. Wilde sanoi: ”Lahjakas lainaa, nero varastaa”, ja Morrissey on asiasta yhtä mieltä; Wilden epigrammi on kirjoitettu "Bigmouth Strikes Again" -singlen vinyyliversion kanteen.


title: The Queen Is Dead

text: Levyn avausraita ”The Queen Is Dead” alkaa Bryan Forbesin elokuvasta "The L-Shaped Room" (1962) lainatulla kohdalla. Tämä on osoitus Morrisseyn innostuksesta 1960-luvun englantilaisia elokuvia kohtaan. Tämä myös tukee kappaleen sanoituksia ja antaa ristiriitaisen kuvan Morrisseystä kotimaastaan vieraantuneena isänmaanystävänä.


title: The Queen Is Dead

text: Johnny Marrin mukaan eeppisen ”I Know It’s Overin” lauluosuudet nauhoitettiin vain yhdellä otolla.


title: The Queen Is Dead

text: Levyn nimi tulee Hubert Selby Jr:n romaanin "Last Exit to Brooklynin" toisesta kappaleesta.


title: The Queen Is Dead

text: Morrissey ja Marr ovat kirjoittaneet ja tuottaneet levyn kaikki kappalett paitsi Mills/Godfrey-Scotin kirjoittaman ”Take Me Back to Dear Old Blightyn”, josta on pätkä avausraidan alussa.


title: The Queen Is Dead

text: Placebo on tehnyt version kappaleesta ”Bigmouth Strikes Again”.


title: Andy Milder

text: Andy Milder (s. 16. elokuuta 1969 Omaha, Nebraska) on yhdysvaltalainen näyttelijä.


title: Andy Milder

text: Milder syntyi Omahassa, Nebraskassa, mutta muutti jo nuorena Kaliforniaan, jossa hän muun muassa opiskeli yliopistossa ekonomiaa. Vasta tämän jälkeen Milder alkoi opiskella näyttelemistä San Franciscossa.


title: Andy Milder

text: Uransa aikana hän on tehnyt useita vierailevia rooleja sarjoissa kuten "Pulmuset", "Kesä 68", "NYPD Blue", "" ja "Boston Legal". Parhaiten hänet kuitenkin tunnetaan sarjasta "Weeds", jossa hän esitti Dean Hodesia. Myös elokuvissa hänellä on ollut yleensä pieniä rooleja, kuten elokuvissa "Apollo 13", "Armageddon", "Huhupuhetta" ja "Transformers".


title: Andy Milder

text: Näyttelyn lisäksi Milder on tehnyt muutamia äänirooleja videopeleihin kuten "SWAT 4" ja "Men of Valor" sekä animaatioihin "Legion of Super Heroes" ja "Batman – pelottomat".


title: Biergarten

text: Biergarten () on erityisesti Saksassa tyypillinen kesäisin avoinna oleva puiston keskelle rakennettu ulkoilmaravintola. Klassisessa baijerilaisessa biergartenissa erikoisena piirteenä voidaan pitää asiakkaiden oikeutta tuoda mukanaan nautittavaksi omia ruoka-eväitään.


title: Romantic Classics

text: Romantic Classics on Julio Iglesiasin albumi, joka julkaistiin 6. kesäkuuta 2006. Se sisältää hänen tulkintojaan tunnetuista rakkauslauluista. Columbia Recordsin julkaisema albumi päätti Iglesiaksen yli kymmenen vuotta kestäneen tauon englanninkielisten albumien levyttämisessä.


title: Estelle Parsons

text: Estelle Margaret Parsons (s. 20. marraskuuta 1927) on yhdysvaltalainen näyttelijä.


title: Estelle Parsons

text: Parsons syntyi Lynnissä, Massachusettsissa, Eben Parsonsin ja ruotsalaisen Elinor Ingebore Matssonin tyttäreksi. Hän opiskeli Oak Grove School for Girlsissä Mainessa ja valmistui Connecticut Collegesta vuonna 1949. Sen jälkeen hän luki lakia ja toimi laulajana ennen näyttelijänuransa alkamista 1950-luvulla.


title: Estelle Parsons

text: Parsons tunnetaan sekä televisiosta, teatterista että elokuvamaailmasta. Hän on ollut useasti Tony-ehdokkaana ja sai vuonna 1967 Parhaan naissivuosan Oscar-palkinnon roolistaan elokuvassa "Bonnie ja Clyde". Muiden tunnettujen elokuvien joukkoon lukeutuvat "Rachel, Rachel – haluan rakastaa" (1968) ja "Musta maanantai" (1993).


title: Estelle Parsons

text: Parsons oli lisäksi Bafta-ehdokkaana, ja hänellä oli sivurooli Beverlynä komediasarjassa "Roseanne". Hän on ollut kahdesti naimisissa. Ensimmäinen avioliitto Richard Gehmanin kanssa solmittiin vuonna 1953, mutta päättyi eroon 1958. Avioliitosta syntyivät kaksostyttäret Abbie ja Martha. Hän on elänyt vuodesta 1983 toisessa avioliitossaan Peter Zimrothin kanssa, ja parilla on adoptiolapsi Abraham (s. 1983).


title: Orija

text: Orija tai oriya on indoeurooppalainen kieli, jota puhutaan etenkin Odishan osavaltiossa Intiassa. Se kuuluu itäisiin indoarjalaisiin kieliin ja se on Odishan osavaltion virallinen kieli. Kieltä puhuu äidinkielenään arviolta 35 miljoonaa ihmistä. Kieltä kirjoitetaan orijalaisella kirjaimistolla, joka on ollut olemassa jo 1000-luvulta lähtien.


title: Quelque chose de France

text: Quelque chose de France on Julio Iglesiaksen ranskankielinen albumi, joka julkaistiin 21. toukokuuta 2007.


title: Jean Vuarnet

text: Jean Vuarnet (18. tammikuuta 1933 Le Bardo, Ranskan Tunisia – 2. tammikuuta 2017 Sallanches) oli ranskalainen alppihiihdon olympiavoittaja.


title: Jean Vuarnet

text: Vuarnet sai pronssia Bad Gasteinin MM-kisojen syöksylaskussa 1958. Kaksi vuotta myöhemmin Squaw Valleyn olympialaisissa hän voitti kultaa samassa lajissa. Vuarnet syntyi Tunisiassa, ja hänestä tuli ensimmäinen Afrikassa syntynyt talviolympialaisten voittaja.


title: Jean Vuarnet

text: Vuarnet hiihti olympiavoittoon voitelemattomilla metallisuksilla. Häntä pidetään aerodynaamisen ”muna-asennon” keksijänä.


title: Dimitrovgrad (Bulgaria)

text: Dimitrovgrad () on kaupunki Haskovon alueella Etelä-Bulgariassa. Sen asukasluku on 38 217 (2011).


title: Dimitrovgrad (Bulgaria)

text: Kaupunki on nimetty Georgi Dimitrovin mukaan. Sen rakensivat 1947 kommunistihallituksen järjestämät työprikaatit. Kaupungin perustamista juhlittiin 2. syyskuuta 1947, mutta rakennustyöt jatkuivat vielä vuosia kolmen alueella olleen kylän yhdistyessä Dimitrovgradiksi. Rakennustöiden tavoitteena oli nykyaikaisen teollisuuskeskuksen perustaminen.


title: Dimitrovgrad (Bulgaria)

text: Vuonna 1970 kaupungissa järjestettiin ensimmäisen kerran festivaalit runoilija Penio Penevin (1930–1959) kunniaksi ja perinne jatkuu edelleen. Peneville avattiin museo hänen kotitalossaan vuonna 1987.


title: Jerry Dixon

text: Jerry Lawrence Dixon (s. 15. syyskuuta 1967 Pasadena, Kalifornia) on yksi yhdysvaltalaisen hair metal -yhtye Warrantin perustajajäsenistä. Hän perusti Warrantin yhdessä Erik Turnerin kanssa. Jerry alkoi soittaa 14 vuoden iässä ja on maininnut idoleikseen Geezer Butlerin ja Rudy Sarzon. Huhuista poiketen Jerry Dixon ei ole minkäänlaista sukua Alesha Dixonille.


title: Jerry Dixon

text: Adam Shoren lähdettyä Warrantista muut jäsenet alkoivat etsiä uutta laulajaa. He kuulivat Jani Lanesta ja kutsuivat tämän kirjeitse treenikämpälleen. Janin saavuttua sinne etenkin Jerry Dixon vaikutti erittäin vakuuttuneelta siitä, että yhtyeeseen liittyisivät juuri Plain Janesta tuttu Jani Lane ja hänen ystävänsä Steven Sweet.


title: Stoke City FC

text: Stoke City Football Club on jalkapalloseura Stoke-on-Trentin kaupungista, Englannista. Se on Englannin liigan toiseksi vanhin seura, perustettu vuonna 1863. Stoke City pelaa kaudella 2018–2019 mestaruussarjassa. Joukkue pelasi Valioliigassa kaudesta 2007–2008 kauteen 2017–2018, ja sitä edellisen kerran se oli pelannut pääsarjassa, tuolloisessa 1. divisioonassa, kaudella 1984–1985.


title: Stoke City FC

text: Stoke sijoittui kaudella 2008–2009 12:nneksi, mitä voidaan pitää nousijajoukkueelle hyvänä saavutuksena. Kaudella 2009–2010 se sijoittui 11:nneksi. Stoke teki kuitenkin vain 34 maalia, mikä oli vähiten koko liigassa yhdessä pudonneiden Portsmouthin ja Hullin kanssa. Tätä paikkaamaan tehtiin seurahistorian suurin kauppa Kenwyne Jonesista 8 miljoonalla punnalla. Kaudella 2010–2011 seura sijoittui 13:nneksi.


title: Stoke City FC

text: Stoke City pelasi kotiottelunsa Victoria Ground -stadionilla vuodesta 1878 aina vuoteen 1997, jolloin seura siirtyi nykyiselle Britannia Stadiumilleen. Seuran suurin saavutus on Liigacupin mestaruus keväällä 1972, jolloin se voitti loppuottelussa Wembleyllä Chelsean maalein 2–1. Vuonna 1963 Stoke oli hävinnyt saman kilpailun finaalissa Leicesterille. Keväällä 2011 Stoke selviytyi FA Cupin loppuotteluun, jonka hävisi Manchester Citylle 0–1. FA Cupin välierissä Stoke on pelannut vuosina 1899, 1971 ja 1972.


title: Stoke City FC

text: Stoke putosi Englannin 1. divisioonasta kauden 1889–1890 jälkeen, kun se keräsi sarjassa vain 10 pistettä. Se nousi myöhemmin takaisiin 1. divisioonaan, mutta putosi 2. divisioonaan uudelleen kauden 1906–1907 päätteeksi. Stoke keräsi tällä kaudella 26 pistettä ja jäi sarjan viimeiseksi. Toiseksi viimeisellä seuralla, Derby Countyllä oli 27 pistettä kauden päättyessä.


title: Stoke City FC

text: Stoke oli lähellä liigamestaruutta kaudella 1946–1947, mutta viimeisen ottelun 1–2-tappio Sheffield Unitedille vei mestaruuden Liverpoolille. Toiseksi korkeimman sarjatason, silloisen kakkosdivisioonan, Stoke on voittanut kausilla 1932–1933 ja 1962–1963. Vuosina 1992 ja 2000 seura voitti kahden alimman divisioonan seuroille tarkoitetun Football League Trophyn.


title: Hud

text: Hud (, ) on Koraanin 11. suura. Se sisältää 123 säettä ja se on Mekan suura.


title: John Frederick Miller

text:
John Frederick Miller (1759–1796) oli englantilainen maalari.
Hänen isänsä oli saksalainen taiteilija Johan Sebastian Müller (1715 – noin 1790). Miller oli yksi taiteilijoista, jotka maalasivat tauluiksi Sydney Parkinsonin tekemät piirrokset hänen matkaltaan James Cookin Tyynenmeren retkellä. Miller kuvitti etupäässä kasveja mutta myös eläimiä. 1772 hän matkusti tutkimusretkelle Islantiin Joseph Banksin (1743–1820) kanssa.


title: John Frederick Miller

text: Miller julkaisi kuvateoksen "Cimelia Physica. Figures of rare and curious quadrupeds, birds, &c. together with several of the most elegant plants (1796)". Tekstin laati George Kearsley Shaw (1751–1813). 1776 ja 1782 hän julkaisi Lontoossa teoksen "Various subjects of Natural History, wherein are delineated birds, animals and many curious plants".


title: John Frederick Miller

text: Linnuista Miller nimesi ainakin sihteerin ("Sagittarius serpentarius") ja kuningaspingviinin.


title: André Sehmisch

text: André Sehmisch (s. 27. syyskuuta 1964) on entinen Itä-Saksaa edustanut ampumahiihtäjä.


title: André Sehmisch

text: Sehmisch saavutti ampumahiihdossa yhteensä 9 MM-mitalia. Ainoat MM-kisojen kultamitalinsa hän sai viesteistä. Olympiakisoissa hän sijoittui pisteille Calgaryn 1988 kisoissa.


title: André Sehmisch

text: Ampumahiihdon maailmancupin kokonaiskilpailun Sehmisch voitti kaudella 1985/1986.


title: Al-Hajj

text: Al-Hajj (, ) on Koraanin 22. suura. Se sisältää 78 säettä.


title: Lahjakas herra Ripley

text: Lahjakas herra Ripley () on Patricia Highsmithin romaaniin "Lahjakas herra Ripley" perustuva elokuva vuodelta 1999. Sen ohjasi Anthony Minghella ja pääosissa ovat Matt Damon päähenkilö Tom Ripleynä sekä Gwyneth Paltrow, Jude Law, Cate Blanchett, Philip Seymour Hoffman, Jack Davenport ja James Rebhorn.


title: Lahjakas herra Ripley

text: René Clémentin "Kuuma aurinko" (1959) on Highsmithin samaisen romaanin aiempi elokuvasovitus.


title: John Jacob von Julin

text: John (Johan) Jacob Julin, vuodesta 1849 von Julin (5. elokuuta 1787 Oulu – 11. maaliskuuta 1853 Helsinki) oli apteekkari, tehtaanomistaja ja vuorineuvos.


title: John Jacob von Julin

text: Hänen vanhempansa olivat apteekkari Johan Julin (1752–1820) ja Albertina Jakobintytär Karberg (1765–1835).


title: John Jacob von Julin

text: John Julin oli naimisissa neljä kertaa. Hänen ensimmäinen puolisonsa oli Elisabet Katarina Keckman, oululaisen kauppaneuvoksen Lars Henrik Keckmanin ja Helena Schulinin tytär, joka kuoli 1815 synnytettyään ensimmäisen lapsensa kuukautta aikaisemmin. Toinen puoliso Emilia Lindsay oli skotlantilainen, pappi James Lindsayn ja Sarah Daltonin tytär. Myös Emilia menehtyi synnytyksen komplikaatioihin synnytettyään viidennen lapsensa vuonna 1835.


title: John Jacob von Julin

text: Julinin kolmas ja neljäs puoliso olivat sisarukset. Charlotta Johanna Ottiliana Jägerskjöld (1814–1844), joka itse oli Julinin ensimmäisen lapsen ikäinen, kuoli kolmannen lapsensa synnytykseen. Charlotta von Julinin tyttärestä Hélène von Julinista tuli aikanaan Carl Gustaf Emil Mannerheimin äiti. Julinin neljäs puoliso oli Engel Lovisa (Louise) Catharina Jägerskjöld (1810–1890).


title: John Jacob von Julin

text: John Julinista tuli isänsä tapaan apteekkari. Hän harjoitteli isänsä apteekissa Oulussa ja lähti 1806 Ruotsiin opiskelemaan kemiaa ja harjoittelemaan apteekkeihin. Proviisoriksi John Julin valmistui 1808 ja apteekkariksi 1810.


title: John Jacob von Julin

text: Valmistuttuaan John Julin palasi Suomeen ja osti Turun akatemian apteekin 1811.


title: John Jacob von Julin

text: Jo vuonna 1815 John Julin oli kiinnostunut myös teollisuudesta ostettuaan tupakkatehtaan läheltä apteekkiaan ja tehtyään vuoden pituisen tutustumismatkan Englantiin. Hän alkoi harjoittaa ulkomaankauppaa ja hankkia osuuksia turkulaisiin höyrylaivoihin.


title: John Jacob von Julin

text: Julinin apteekkarintoimen Turussa keskeytti Turun palo syyskuussa 1827 ja toiminta jatkui Helsingissä 1828 Akatemian siirryttyä sinne. Julinin apteekista Eteläesplanadin ja Unioninkadun kulmatalossa tuli nyt Helsingin yliopiston apteekki. Huolimatta siitä, että Helsingin III apteekki menestyi hyvin, Julin vaihtoi elämänsä suuntaa teollisuudenharjoittajaksi ja maanviljelijäksi.


title: John Jacob von Julin

text: Vuonna 1822 Julin osti Fiskarsin rautaruukin ja perusti sinne vuonna 1827 valimon. Vuonna 1832 hän perusti Suomen ensimmäisen hienotakomon ja 1837 Suomen ensimmäisen mekaanisen konepajan, joka valmisti seuraavana vuonna ensimmäisen suomalaisen laivahöyrykoneen.


title: John Jacob von Julin

text: Fiskarsin konepajaan liittyi myös maatila, jonka puitteissa kehitettiin maataloutta, muun muassa uusia auroja maatalouden tarpeisiin.


title: John Jacob von Julin

text: Fiskarsin lisäksi omisti Julin useita muitakin ruukkeja (muun muassa Antskogin, Kosken ja Kärkelän ruukit) sekä kupari- ja rautakaivoksia (muun muassa Orijärven kaivos). Maaomistuksia hänellä oli Pohjan lisäksi Karjaalla, Karjalohjalla, Kiskossa, Perniössä, Somerolla ja Tenholassa. Suomen ensimmäinen kapearaiteinen rautatie Orijärvellä oli myös Julinin rakennuttama.


title: John Jacob von Julin

text: Julin oli aktiivinen toimija myös muilla aloilla; hän perusti 1819 Suomen ensimmäisen höyrylaivayhtiön. Suomen ensimmäinen säästöpankki perustettiin Turkuun vuonna 1823 Julinin aloitteesta.


title: John Jacob von Julin

text: Ansioistaan Julin sai vuonna 1835 vuorineuvoksen arvon. Vuonna 1849 hänet aateloitiin nimellä von Julin.


title: Johan Julin

text: Johan Julin (26. syyskuuta 1752 Västerås – 1820 Turku) oli tunnettu apteekkari ja luonnontutkija, joka vaikutti Oulussa ja Turussa. Ansioistaan hänet nimitettiin Ruotsin tiedeakatemian jäseneksi 1791 hänen esitettyään useita tutkimuksia akatemian julkaisuissa. Hänet tunnetaan myös Pohjoismaiden ensimmäisen kuumailmapallon rakentajana ja lennättäjänä (1784).


title: Johan Julin

text: Johan Julin syntyi Västeråsissa tullikirjuri Erik Julinin ja hänen ensimmäisen vaimonsa Anna Maria Törngrenin lapsena. Johan saattoi käydä koulua Enköpingissä vuoteen 1766 asti, jolloin hänen täytyi varattomana mennä oppilaaksi kaupungin apteekkiin.


title: Johan Julin

text:
Julin harjoitteli ja työskenteli useissa apteekeissa ja opiskeli kirurgisia taitoja Örebron kaupunginvälskärin johdolla. Proviisorin arvon hän saavutti vuonna 1780. Jo tuolloin hän oli lahjakas luonnontieteilijä ja hänet otettiin samana vuonna Ruotsin tiedeakatemian tutkijakokelaaksi.
Vastavalmistuneena proviisorina Julin hoiti apteekkia Tukholmassa vuoteen 1782. Sieltä hän muutti Uppsalaan, missä osallistui yliopistossa luonnontieteellisille luennoille, kunnes hänet samana vuonna kutsuttiin Uuteenkaarlepyyhyn perustamaan sinne apteekkia.


title: Johan Julin

text:
Suoritettu apteekkarintutkinto oikeutti hänet Uudenkaarlepyyn apteekkia koskevaan privilegioon 11. heinäkuuta 1782.
Oulussa hoiti apteekkia Jakob Karberg, jonka kuoltua Julinia kehotettiin muuttamaan Ouluun ottaakseen apteekkarinoikeudet siellä.


title: Johan Julin

text:
Aluksi hankalasti käynnistynyt apteekkitoiminta Oulussa helpottui, kun Julin sai vapautuksia tulleista ja muista maksuista. Julin esimerkiksi tutki kaupungissa sijaitsevan terveyslähteen veden ja hankki viranomaisten luvan käyttää sitä hoidoissa.
Apteekkari-tiedemiehen toiminta laajeni käsittämään mm. rokottamista: Julin rokotti ensimmäisenä potilaana Pohjanmaalla isorokkoa vastaan oman tyttärensä vuonna 1802.


title: Johan Julin

text: Ouluun muutettuaan Julin avioitui edeltäjänsä tyttären Albertina Karbergin (1765–1835) kanssa. Heidän molemmista pojistaan Johan Jacobista (1787—1853) ja Erikistä (1796–1874) tuli isänsä tapaan apteekkareita.


title: Johan Julin

text: Erityisesti Julinin puoliso Albertina oli suosittu kaupungin seurapiirissä ja vierailijoiden keskuudessa. Sosiaalisen elämän huipputapahtumia oli kuningas Kustaa III:n kunniaksi 29. elokuuta 1784 järjestetty juhla, jonka yhtenä ohjelmanumerona Julin lennätti valmistamaansa, kuninkaan monogrammilla koristettua kuumailmapalloa.


title: Johan Julin

text: Kun tutkimusmatkailija Giuseppe Acerbi seurueineen kulki Oulun kautta kesäkuussa 1799 matkallaan Nordkapille, liittyi Julin seurueeseen ja kulki sen mukana Tornionjoelle, mistä palasi takaisin. Matkalla hän opasti Acerbia ja auttoi häntä keräämään näytteitä paikallisesta luonnosta.


title: Johan Julin

text:
Johan Julinin poika John Julin oli hankkinut haltuunsa Turun akatemian apteekin vuonna 1811. Isä seurasi poikaansa kolme vuotta myöhemmin ja alkoi hoitaa ostamaansa Turun I kaupunginapteekkia. Johan Julin kuoli 1820. Kuollessaan hän oli Ruotsin tiedeakatemian, Patriotiska sällskapetin, Fysiologiska Sällskapet i Lundin, Vetenskaps- och vitterhetssamhället i Göteborgin jäsen sekä Sällskapet för allmänna megborgerliga kunskaperin kunniajäsen.
Johan Julinista kerrotaan Sara Wacklinin kertomuskokoelmassa Sata muistelmaa Pohjanmaalta. Siinä esitetään mm. tapaus, jossa Julin onnistui taidoillaan vakuuttamaan Kuusamosta häntä haastamaan tulleen noidan. Apunaan Julin käytti "sähkökonetta", jolla antoi tietäjälle sähköiskun. Tarinat ovat nimeltään "Julinin luonnontieteelliset kokoelmat" sekä "Julin ja Lapin noita".


title: Heaven

text: Heaven (televisioesityksissä suom. "Taivas") on Tom Tykwerin ohjaama elokuva vuodelta 2001. Sen pääosissa näyttelevät Cate Blanchett ja Giovanni Ribisi. Elokuvan käsikirjoitusta tehnyt elokuvaohjaaja Krzysztof Kieślowski aikoi elokuvasta trilogian aloitusosaa mutta kuoli ennen sen toteutumista. Kaksi muuta osaa olisivat olleet "Helvetti" ja "Kiirastuli". Helvetti-osa on toteutettu ranskaksi nimellä "L'Enfer".


title: Haredi

text: Haredijuutalaisuus on ortodoksijuutalaisuuden vanhoillisin muoto. Sen seuraajia nimitetään nimellä "haredi" (, monikossa "haredim"). Nimitys "ultra"- tai "ääriortodoksi" voidaan kokea loukkaavana. Haredit uskovat, että heidän uskontonsa ja tapansa muodostavat katkeamattoman ketjun aina Mooseksen ajoista ja tooran saamisesta Siinain vuorella lähtien.


title: Haredi

text: Haredien elämä on hyvin perhekeskeistä. Sekä pojat että tytöt käyvät ensin koulun, ja miehet jatkavat tooran opiskelua ješiva-koulussa ja naiset seminaarissa 13–18 vuoden iästä lähtien. Merkittävä osa etenkin pojista pysyy ješivassa aina avioliiton solmimiseen asti, ja naimisissa olevat miehet jatkavat usein tooran opiskelua kollel-instituutissa. Seurustelu on usein järjestettyä. Perheissä on usein paljon lapsia tooran kehotusten mukaan (1. Moos 1:28, 9:1,7).


title: Haredi

text: Monet haredirabbit kieltävät television ja elokuvat, maallisten sanomalehtien lukemisen sekä internetin käytön työelämän ulkopuolella.


title: Haredi

text: Haredit pukeutuvat elämäntavan vaatimalla tavalla. Useimmilla miehillä on parta, ja lähes kaikki pitävät kipaa koko ajan. Naiset seuraavat säädyllisyyssäädöksiä (tznius) ja pitävät pitkiä hameita ja pitkähihaisia, korkeakauluksisia puseroita. Naineet naiset peittävät päänsä ulkona ollessaan. Haredijuutalaisten harjoittama sukupuolten erottelu sisältää myös monia jyrkempiä piirteitä. Esimerkiksi Israelin haredi-yhdyskunnissa naisten ja miesten erottelu julkisen liikenteen linja-autoissa on tavallista, ja naiset pakotetaan matkustamaan joko täysin eri ajoneuvoissa tai erikseen heille erotetuissa osastoissa vaunujen takaosassa. Sääntöjä rikkovat voivat joutua väkivallan kohteeksi. Tällainen syrjintä on luonnollisesti muun muassa YK:n peruskirjassa määriteltyjen perusihmisoikeuksien vastaista, ja monet israelilaisnaiset tuntevatkin itsensä nöyryytetyiksi.


title: Haredi

text: Haredijuutalaiset saavat Israelissa vapautuksen asevelvollisuudesta ješivassa opiskellessaan. Käytäntö on ärsyttänyt muita juutalaisia ja johtanut siihen, että pääosa haredeista opiskelee ainakin nimellisesti eikä ole mukana työelämässä, mikä madaltaa heidän tulotasoaan.


title: George Chakiris

text: George Chakiris (s. 16. syyskuuta 1934) on yhdysvaltalainen tanssija ja näyttelijä. Hän syntyi Ohion Norwoodissa kreikkalaisille vanhemmille.


title: George Chakiris

text: Chakiris teki elokuvadebyyttinsä vuonna 1947; useimmat roolit olivat sivuosia (monesti tanssijana / kuorolaulajana) musikaalielokuvissa. Bernardon rooli elokuvassa "West Side Story" toi hänelle vuonna 1961 Parhaan miessivuosan Oscar-palkinnon.


title: George Chakiris

text: Chakiriksen muiden roolien joukkoon lukeutuu Étiennen osa "Les Demoiselles de Rochefort'ssa" (1967). Hän loi myös lyhyemmän uran poplaulajana ja sijoittui mm. lokakuussa 1962 Billboard-listan 110. sijalle pienoisella hitillään "Maria". Hän on esiintynyt paitsi musikaalielokuvissa, myös näytelmissä ja televisiossa.


title: George Chakiris

text: Chakiris on nykyisin pääosin vetäytynyt näyttelijänuraltaan, mutta tekee yhä harrastuksekseen ja ammatikseen hopeasepän töitä.


title: Francis Lai

text: Francis Albert Lai (26. huhtikuuta 1932 Nizza – 7. marraskuuta 2018 Nizza) oli ranskalainen elokuvamusiikin säveltäjä.


title: Francis Lai

text: Lai lähti nuorena aikuisena Pariisiin ja tapasi vuonna 1965 ohjaaja Claude Lelouchin, jonka elokuvaan "Mies ja nainen" (1966) hän sai säveltääkseen musiikin. Tästä alkoi hänen menestyksekäs uransa, jonka aikana hän voitti mm. Oscarin ja Golden Globen 1970 sekä César-palkinnon vuonna 1988.


title: Francis Lai

text: Lain tunnetuimpiin teoksiin kuuluu musiikki elokuvaan "Rakkaustarina" ("Love Story", 1970).


title: Francis Lai

text: "Mies ja nainen" -elokuvan musiikkia on käytetty monessa muussa yhteydessä. ”Aujourd’hui c’est toi” on Ajankohtaisen kakkosen ja BBC:n "Panorama"-sarjan tunnussävel. Elokuvan rakkauskohtauksen teemaa ”Un homme et une femme” käytettiin 1970-luvulta vuoteen 2018 saakka erilaisina sovituksina Silja Linen mainoksissa.


title: Yle Uutiset viittomakielellä

text: Yle Uutiset viittomakielellä (aikaisemmalta nimeltään "Viittomakieliset uutiset") on Yle TV1-kanavalla päivittäin esitettävä viisi minuuttia kestävä uutislähetys. Ensimmäisen kerran viittomakielisiä uutisia lähetettiin vuonna 1994. Aluksi lähetyksen tuotti TV1:n A-ryhmä / Arkiohjelmat ja tapahtumat ja vuodesta 2000 lähtien YLE24 / Yle Uutiset -yksikkö.


title: Yle Uutiset viittomakielellä

text: Viittomakielisten uutisten ankkuri kertoo uutisia viittomakielellä. Uutisten aikana taustalta kuuluu suomenkielinen selostus.


title: Yle Uutiset viittomakielellä

text: Nykyinen lähetysaika on joka päivä 16.55. Tätä ennen viittomakieliset uutiset kerrottiin "Kuuden Tv-uutisissa ja säässä" omassa osiossaan.


title: Yle Uutiset viittomakielellä

text: Ennen kuin Yleisradio aloitti päivittäiset viittomakieliset uutislähetykset, lähetettiin lauantaiaamupäivisin "Viikkokatsaus"-ohjelma, jossa oli viittomakielinen osuus. Ohjelmassa oli aluksi tekstitys suomeksi, myöhemmin suomenkielinen selostus.


title: Yle Uutiset viittomakielellä

text: Vastaava uutislähetys muualla Pohjoismaissa on muun muassa Ruotsin SVT:n "Nyhetstecken".


title: Yle Uutiset viittomakielellä

text: Ohjelmat ovat nähtävissä myös Yle Areenassa. Vuonna 2009 "Viittomakielisiä uutisia" ja "Viikko viitottuna" -ohjelmaa lähetettiin yhteensä 36 tuntia.


title: Juha Lanu

text: Juha Matti Lanu (s. 22. huhtikuuta 1961, Hamina) on suomalainen kitaristi, säveltäjä ja sanoittaja joka on vaikuttanut monella äänitteellä ja televisiossa säestämässä, esimerkiksi BumtsiBum!-ohjelmassa.


title: Vindhya

text: Vindhya () on vuoristo Intian keskiosissa. Se jakaa Intian kahteen osaan. Vuoriston pohjoispuolella jää Induksen ja Gangesin tasangot ja eteläpuolelle Deccanin ylänkö. Noin 970 kilometriä pitkä vuoristo nousee Gujaratin osavaltiosta ja ulottuu Uttar Pradeshin osavaltioon Gangesin rantakaupunkiin Mirzapuriin. Pääosa vuoristosta sijaitsee Madhya Pradeshin osavaltiossa.


title: Vindhya

text: Vuoriston pohjoisrinteiltä saavat alkunsa monet Gangesin sivujoet, kun etelärinteet ovat Narmada-joen piirissä. Pohjoispuolella maasto on huomattavasti kuivempaa kuin etelässä, sillä alue ei saa erityisesti sateita, sillä se jää Vindhya- ja Aravallivuoriston väliin. Vindhyan ylätasangolla ennen Induksen-Gangesin tasankoja sijaitsevat mm. miljoonakaupungit Bhopal ja Indore.


title: Vindhya

text: Vindhyan nähtävyyksiin kuuluu UNESCOn maailmanperintöluettelon Bhimbetkan kalliosuojat, joissa on runsaasti kalliomaalauksia pienellä alueella.


title: Superman: Brainiac Attacks

text: Superman: Brainiac Attacks on vuonna 2006 suoraan DVD:lle julkaistu animaatioelokuva. Elokuvassa keskityttiin Teräsmiehen taistelua Lex Luthoria ja Brainiacia vastaan, sekä Teräsmiehen suhdetta Lois Laneen. Elokuvan ohjasi Curt Geda ja pääosassa esiintyivät Tim Daly, Powers Boothe, Dana Delany ja Lance Henriksen.


title: Superman: Brainiac Attacks

text: Brainiac Attacks elokuva oli piirrostyyliltään samanlainen, kuin Teräsmiehen animaatiosarja, mutta tarina ei kuitenkaan liittynyt 1990-luvun sarjaan ja elokuva oli muutoinkin enemmän koomisempi, kuin sarja. Elokuvan ääninäyttelijät pysyivät suurilta osin samana kuten animaatiosarjassa. Ainoastaan Luthorin, Brainiacin ja Gravesin ääninäyttelijät olivat vaihtuneet.


title: Superman: Brainiac Attacks

text: Lex Luthor on saanut tarpeekseen Teräsmiehen suosion kasvusta, joka vaikuttaa hänen osakkeisiinsa. Brainiacin hyökätessä maahan Luthor käyttää tilaisuutensa hyväksi ja liittoutuu tämän kanssa tuhotakseen Teräsmiehen. Luthor auttaa Brainiacia uudistamalla hänet vieläkin vaarallisemmaksi aseeksi, mutta Brainiac pettääkin Luthorin ja aikoo valloittaa maapallon. Samalla Teräsmiehen täytyy pelastaa kaupunki sekä Lois Lane, joka on sairastunut salaperäiseen tautiin.


title: Posek

text: Posek (, mon. poskim, ) on juutalaista lakia (halakha) tulkitseva rabbi. Posek voi olla tuomarina (dayan) juutalaisessa oikeusistuimessa (beth din). Posekin lausunto on "psak din" tai "psak halakha". Posekin täytyy tuntea sekä Toora että Talmud. Lausunnot kirjataan ylös ennakkotapauksina.


title: Sara López

text: Sara López (s. 2. toukokuuta 1992 Madrid, Espanja) on espanjalainen näyttelijä. Hänet tunnetaan roolistaan "Serranon perhe" -televisiosarjan Yolindana. Hän on sarjassa Tetén (Natalia Sanchez) paras kaveri.


title: Viisi pitkää yötä

text: Viisi pitkää yötä on vuonna 2003 julkaistu Matti Eskon albumi. Bonuskappaleiksi oli kerätty Matti Eskon tunnetuimmat hitit "Rekkamies", "Huomenta Suomi", "Reissumies", "Kotiin ette voi viedä" ja "Ei itkut enää auta". Levyn "Pirjo"-kappale on omistettu Matti Eskon vaimolle.


title: Espoon kartano

text: Espoon kartano () on Espoonkartanon kaupunginosassa Espoossa sijaitseva kartano, jonka mukaan kaupunginosa on saanut nimensä.


title: Espoon kartano

text: Kuningas Kustaa Vaasa sai ajatuksen kartanon perustamisesta valtakunnan itärajalla pitkään vallinneesta kiristyneestä tilanteesta, joka johti vuonna 1555 avoimeen selkkaukseen. Asian hoitajaksi kuningas määräsi samana vuonna Helsingin lääninvoudiksi nimitetyn Anders Korpin. Kuninkaankartano perustettiin Espåbyn ja Mankbyn kylien maille, ja talonpojat saivat korvaavat pellot muualta. Sopimus rahvaan kanssa solmittiin Espoon pitäjän kesäkäräjillä 27. elokuuta 1556.


title: Espoon kartano

text: Peder Mandel oli kartanon ensimmäinen vouti, ja hän työskenteli vuosina 1557–58. Vuodet 1559–63 voutina toimi Truls Perinpoika. Läänimuutosten vuoksi, kun Espoo oli liitetty Raaseporin läänistä Porvoon lääniin 1564, kartanossa ei ollut omaa voutia. Vuonna 1572 tehdyn uuden läänimuutoksen jälkeen kartanosta tehtiin voutikunta. Tällöin voudiksi tuli Rasmus Jönsinpoika vuosiksi 1572–1575. Tämän jälkeen Espoon kartano oli Raaseporin lääninvoutien alaisena aina vuosisadan loppuun.


title: Espoon kartano

text: Kartano on kuulunut Ramsayn suvulle vuodesta 1756 lähtien. Kartanosta lähteneet Ramsayn veljekset mainitaan Runebergin "Vänrikki Stoolin tarinoissa". Ennen Ramsayita kartanon omistivat muun muassa Jacob de la Gardie ja Gustav Horn. August Ramsay osti kartanon takaisin suvulle vuonna 1914.


title: Espoon kartano

text: Kartanon entinen navetta on muutettu talliksi, ja sen tiloissa toimi vuosina 1987–2016 Espoon Ratsastustalli.


title: Luettelo 00-agenteista

text: Tämä on luettelo James Bond -kirjoissa, elokuvissa tai peleissä nähdyistä tai mainituista 00-agenteista, joilla on lupa tappaa.


title: Jason Mraz

text: Jason Thomas Mraz (s. 23. kesäkuuta 1977 Mechanicsville, Virginia, Yhdysvallat) on yhdysvaltalainen laulaja-lauluntekijä. Hänen tyylilajinsa vaihtelee rockista hiphopiin ja countryyn.


title: Jason Mraz

text: Mraz opiskeli jonkin aikaa New Yorkin musiikki- ja draama-akatemiassa mutta muutti sen jälkeen San Diegoon Kaliforniaan. Siellä hän oli lyhyen aikaa aviossa mutta erosi.


title: Jason Mraz

text: Mraz on raakavegaani, eli hän syö pelkästään kypsentämätöntä kasvisruokaa.


title: Pinteli

text: Pinteli eli pintikka on kansallispukusanaston määritelmän mukaan karjalaisiin kansallispukuihin kuuluva nauhamainen ja kovetettu tytön päähine. Pinteli kuuluu muun muassa seuraavien pitäjien pukuihin: Hiitola, Kaukola, Kurkijoki, Laatokan-Karjala, Rautu, Seiskari, Viipurin pitäjä.


title: Pinteli

text: U.T. Sireliuksen mukaan Länsi-Euroopassa alettiin 1300-luvulla kantaa hiuksilla värillisiä nauhoja tai silkkisiä siteitä. Naimattomien neitojen päänauhojen katsotaankin edustavan kansanpuvuissa keskiaikaista perinnettä. Pohjois-Euroopassa neitojen päänauhaa (bindel, bendeken) käytettiin Riian ja Tallinnan seuduilla sekä Pohjois-Saksassa ja Tanskan saarilla, laajalti halki Norjan ja Ruotsin eteläalueiden sekä Etelä-Suomessa Varsinais-Suomen pohjoisosista alkaen kautta Etelä-Suomen aina Laatokan pohjoisrannoille.


title: Pinteli

text: Tapa- ja pukeutumiskulttuurin vaihtuessa pinteliä on käytetty useilla tavoilla. Yleisimmin se lienee ollut naimattoman tytön hajallaan olevien hiusten koristeena tai siteenä, mutta sitä on käytetty myös osana morsiamen kruunua. Pinteli määritellään myös liittyväksi ylös kammattuihin hiuksiin: ”Pinteli, toisinaan valkiksi nimitetty nauha, muodostettiin ylös päälaelle kammatun hiusnutturan ympärille siteeksi tai renkaaksi, joka vastasi neidon seppelettä." 1800-luvun puolivälissä eri ikä- ja sosiaaliluokkien tunnukset menettivät pukeutumisessa vähitellen merkitystään ja pinteli jäi liinalakin eli tanun tai tykkimyssyn alla pidettäväksi nauhaksi. Se piti hiukset sileinä ja siihen kiinnitettiin tykkimyssyn pitsi. Pitkänomaista pinteliä käytettiin myöhemmin liukuesteenä silkkihuivien alla.


title: Pinteli

text:
Pinteli tehdään käyttötarkoituksen mukaan pään tai nutturan (nupun) ympäryksen mittaiseksi ja päällystetään useimmiten kirkkaan värisellä kankaalla, kuten punaisella veralla tai silkillä. Alustana on käytetty mm. taivutettua pärettä tai tuohta. Pintelin koristelu ja työtavat vaihtelevat paikkakunnittain. Se voi olla aivan yksinkertainen kaitale tai koristetaan esimerkiksi kaluunanauhalla ja silkkinauhoilla, tai kirjotaan koristepistoin ja varustetaa kapealla pitsillä, kuten Viipurin pitäjän puvussa.
Solmimista varten päihin kiinnitetään yksi tai useampi pitkä nauha, joiden värit toistavat pintelin värejä. Mitä nuorempi tyttö, sitä yksivärisempi päähine, sillä moniväriset nauhat olivat naimaikäisen tytön tai morsiamen merkki.


title: Pinteli

text: Kansallispukua käytettäessä hiukset kammataan sileästi pois otsalta. Tytön hiukset voivat olla hajallaan tai yhdellä tai useammalla palmikolla. Pinteli asetetaan edessä hiusrajaan tai hiukan sen yläpuolelle ja solmitaan niskassa hiusten päältä nauhoilla, joiden päät jätetään riippumaan vapaina. Solmuna käytetään umpisolmua.


title: Sun lähelläsi

text: Sun lähelläsi on vuonna 2006 julkaistu Matti Eskon albumi. Nimikappale nousi Radio Suomen listoille kesällä 2005. Keväällä 2006, juuri ennen julkaisua, levyltä ilmestyi singleinä Vexi Salmen sanoittama, kulkuriromantiikasta kertova "Vapaa kuin taivaan tuuli" ja "Kristiina". "Vapaa kuin taivaan tuuli" nousi myös Radio Suomen listoille. Albumi sisälsi myös mahtipontisen kappaleen "Pohjanmaa", jossa Matti Eskoa säestää mieskuoro "Pohjan Laulu".


title: Unto Oksala

text: Unto Johannes Oksala (15. maaliskuuta 1915 Jyväskylä – 6. elokuuta 1995 Tampere) oli Suomen ilmavoimien lentäjä ja Mannerheim-ristin ritari. Ritariksi nimitettäessä hänen sotilasarvonsa oli lentomestari. Oksala suoritti talvi-, jatko- ja Lapin sodissa yhteensä 132 sotalentoa.


title: Unto Oksala

text: Oksala syntyi Jyväskylässä, Keski-Suomessa, kangaskauppias Väinö ja Aino (o.s. Ottelin) Oksalan perheeseen. Käytyään kolme luokkaa Tampereen klassillista lukiota, Oksala astui suorittamaan asepalvelustaan Ilmailukouluun 17. syyskuuta 1935. Kersantiksi ylennetty Oksala aloitti aktiivipalveluksensa 13. maaliskuuta 1936 Lentoasema 6:en Lentolaivue 44:ssä. Oksala toimi ensin Junkers K.43 -koneiden ja vuodesta 1937 lähtien Bristol Blenheim -pommikoneiden ohjaajana. Talvisodassa Oksala lensi 40 sotalentoa Lentolaivue 44:n 2. lentueessa. Hänet ylennettiin vääpeliksi 27. helmikuuta 1940.


title: Unto Oksala

text:
Jatkosodan alkaessa Oksala jatkoi lentämistä Lentolaivue 44:n 1. lentueessa. Hänet ylennettiin lentomestariksi 8. syyskuuta 1941. Saman vuoden lokakuussa hänet siirrettiin 3. lentueeseen, jossa hän lensi sodan loppuun asti.
Laivueen kaluston vaihtuessa Junkers Ju 88 -koneisiin keväällä 1943, Oksala oli yksi lentäjistä, jotka lensivät koneet Tutowista Suomeen. Ilmavoimien komentajan, kenraaliluutnantti J. F. Lundqvistin 20. huhtikuuta 1943 tekemän esityksen ja 2. heinäkuuta 1943 tehdyn lisäesityksen jälkeen Oksala nimitettiin Mannerheim-ristin ritariksi 21. marraskuuta 1943 numerolla 122. Nimitysperusteluissa mainitaan muun muassa rohkeus, taitavuus ja harkitsevuus lentäjänä.


title: Unto Oksala

text: Sotien jälkeen Oksala jatkoi Junkers-koneiden ohjaajana Pommituslentolaivue 43:ssa aina 5. elokuuta 1948 asti, jolloin hän erosi ilmavoimista omasta pyynnöstään. Oksala työskenteli tämän jälkeen Suomen Merivakuutus Oy:ssä ja Hämeen museossa.


title: Ted Kirkpatrick

text: Ted Kirkpatrick on yhdysvaltalainen metallimusiikin rumpali, joka tunnetaan parhaiten thrash metal -yhtye Tourniquetin perustajajäsenenä ja johtohahmona.


title: Ted Kirkpatrick

text: Kirkpatrick tunnetaan teknisesti poikkeuksellisen taitavana rumpalina, kyvystään luoda ja toteuttaa polyrytmejä kappalerakenteissa sekä hänen edistyksellisestä tuplabasaritekniikastaan. Kirkpatrick on eri medioissa äänestetty maailman parhaan rumpalin valinnoissa kärkisijoille. Häntä on haastateltu muun muassa Modern Drummer -lehdessä. Musiikkilehti HM Magazinessa hänet äänestettiin "suosikkirumpaliksi" kymmenen kertaa peräkkäin vuosina 1990–2000 sekä jälleen 2003.


title: Ted Kirkpatrick

text: Kirkpatrick tunnetaan eläinten oikeuksien puolustajana. Se käy ilmi joissakin Tourniquetin sanoituksissa. Häntä on haastateltu lehdissä Vegetarian Times, Journal of the United Animal Nations, Animals Agenda ja PETA.


title: Ted Kirkpatrick

text: Kirkpatrick on julkaissut rummunsoittovideot "The Unreleased Drum Solos of Ted Kirkpatrick" VHS (1997) ja "Circadian Rhythms – The Drumming World of Ted Kirkpatrick" DVD (2003).


title: Ted Kirkpatrick

text: Ted Kirkpatrick syntyi ja kasvoi Milwaukeessa, Wisconsinissa. Hän alkoi soittaa rumpuja 12-vuotiaana. 1980-luvun lopulla hän soitti lyhyen aikaa Trouble-yhtyeen "Run to the Light" -kiertueella, kunnes hän perusti kitaristi Gary Lenairen ja laulaja Guy Ritterin kanssa Tourniquetin vuonna 1989.


title: Ted Kirkpatrick

text: Tourniquetissa Kirkpatrick on pääasiallinen lauluntekijä ja hänen tiedetään olevan hyvin vaativa musiikin suhteen: Kirkpatrick soitti studioäänityksissä usein itse rytmikitaraosuuksia silloin, kun muiden jäsenten soitto ei ollut hänen mielestään riittävän tarkkaa.


title: Ted Kirkpatrick

text: Kirkpatrick on nimennyt rumpalivaikuttajikseen Simon Phillipsin, Carl Palmerin, Dave Wecklin, Terry Bozzion, Dean Castronovon, Akira Jimbon ja Buddy Richin. Rumputyöskentelyynsä Kirkpatrick kertoo ottavansa vaikutteita viidakon ja hyönteisten äänistä sekä taidemusiikin teoksista, kuten Alessandro Scarlattin sonaateista ja Johann Sebastian Bachin Fuugasta. Muita vaikutteita hänellä ovat 1970-luvun progressiiviset rock -yhtyeet Rush, Yes ja King Crimson sekä metalliyhtyeet Black Sabbath, Iron Maiden ja Candlemass. Kirkpatrickin filosofiana on kohdella rumpuja musiikillisina instrumentteina eikä pelkkänä tahtikoneistona.


title: Bullet-luotto

text: Bullet-luotto tai bullet-laina tarkoittaa lainaa, jonka takaisinmaksu tapahtuu yhtenä eränä erääntymishetkellä.


title: Bullet-luotto

text: 1980-luvun lopun suuressa luottojen myyntikilpailussa tämä luottomuoto saavutti suuren suosion. 90-luvun laman aikana pitkiin bullet-luottoihin liittyvät riskit valkenivat sekä pankeille että luottoja ottaneille asiakkaille.


title: Powers Boothe

text: Powers Allen Boothe (1. kesäkuuta 1948 Snyder, Texas – 14. toukokuuta 2017 Los Angeles, Kalifornia) oli yhdysvaltalainen näyttelijä, joka tunnetaan kenties parhaiten Jim Jonesin roolista elokuvassa "" (1980), josta hän voitti Emmy-palkinnon. Muita tunnettuja elokuvia, joissa Boothe esiintyi, ovat esimerkiksi "Punainen vaara", "Tombstone", "Äkkikuolema", "Nixon", "Con Air – lento vapauteen" ja "Sin City".


title: Ylivesi

text: Ylivesi oli kylä entisessä Viipurin maalaiskunnassa Suomen Neuvostoliitolle luovuttamalla alueella. Nykyisin Yliveden alueella on jonkin verran asutusta, mutta venäläistä asutusnimeä sillä ei ole.


title: Ylivesi

text: Yliveden kylä sijaitsi Viipurin maalaiskunnan pohjoisosassa Viipurista pohjoiseen vievän valtatie 14 varrella. Seurakunnallisesti Ylivesi kuului Viipurin maalaiskunnan pohjoisosan käsittäneeseen Ihantalan seurakuntaan. Yliveden naapurikyliä olivat Juustila, Ihantala, Tali, Konkkala, Saarela, Ventelä ja Tikkala. Kylän etelärajalla sijaitsee Ventelänselkä, johon laskee kylän läpi virtaava Kilpeenjoki. Vuonna 1937 kylässä oli 334 asukasta. Yliveden koulupiiriin kuuluneissa pikkukylissä Konkkalassa oli 87 asukasta ja Saarelassa 47 asukasta.


title: Ylivesi

text: Yliveden asukkaat saivat elantonsa pääasiassa maataloudesta. Vuonna 1937 kylässä oli 472 ha peltoa, 43 ha niittyä ja 1 319 ha metsää. Kylässä oli Saimaankanavan Osuusliikkeen myymälä. Yliveden nuorisoseuralla oli oma talo lähellä koulua.


title: Ylivesi

text: Yliveden kansakoulu sijaitsi kylän pohjoisrajalla. Koulupiiriin kuului Yliveden lisäksi Ihantalan, Konkkalan ja Saarelan kylät sekä osia Kilpeenjoen kylästä. Koulurakennus valmistui vuonna 1900 ja se tuhoutui talvisodassa. Vuonna 1942 kunta rakensi väliaikaisen koulutalon. Vuonna 1939 koulussa oli kolme opettajaa ja 102 oppilasta.


title: Ylivesi

text: Talvisodan aikana Yliveden väestö evakuoitiin Keski-Suomeen. Moskovan rauhassa Ylivesi muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944.


title: Cantal (departementti)

text: Cantal (oksitaaniksi "Cantal, Cantau, Chantal, Chantau") on Ranskan departementti numero 15, joka on nimetty Cantal-vuoriston mukaan. Departementti sijaitsee Etelä-Ranskassa, Auvergne-Rhônes-Alpesin hallintoalueella. Departementti on pinta-alaltaan 5 726 neliökilometriä, ja siellä on 149 684 asukasta (2006). Cantalin pääkaupunki on Aurillac. Cantal on jaettu edelleen kolmeen arrondissementtiin, 27 kantoniin ja 260 kuntaan.


title: Cantal (departementti)

text: Cantal oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se luotiin osasta Auvergnen provinssia.


title: Cantal (departementti)

text: Cantal on antanut nimensä alueella valmistetulle Cantal-juustolle.


title: Cantal

text: Cantal voi tarkoittaa:


title: Jana Pittman

text: Jana Pittman (s. 9. marraskuuta 1982 Eastwood, Australia) on australialainen yleisurheilija, jonka päämatka oli 400 metrin aitajuoksu.


title: Jana Pittman

text: Pittman voitti 1998 Australian alle 18-vuotiaiden mestaruuden 400 metrin aitajuoksussa. Seuraavana vuonna hän voitti maansa alle 18-vuotiaiden mestaruudet 200 metrin juoksussa, 400 metrin juoksussa sekä 400 metrin aidoissa. Samana vuonna hän kilpaili Bydgoszczin alle 18-vuotiaiden MM-kisoissa, joissa hän voitti kultaa 400 metrin aidoissa ajalla 57,87 ja sijoittui 400 metrin sileällä seitsemänneksi ajalla 55,06. Vuonna 2000 Pittman sivusi nuorten ME-aikaa 400 metrin aidoissa. Hän kilpaili lajissa Sydneyn olympialaisissa, mutta karsiutui alkuerissä ajalla 56,76. Myöhemmin samana vuonna hän voitti Santiago de Chilessä nuorten MM-kultaa sekä 400 metrin sileällä ajalla 52,45 että 400 metrin aidoissa ajalla 56,27. Vuoden päätteeksi IAAF palkitsi hänet vuoden Rising Star -palkinnolla.


title: Jana Pittman

text: Pittman voitti 400 metrin aidoissa maansa mestaruuden vuosina 2001 ja 2002. Vuonna 2002 hän voitti Kansainyhteisön kisoissa 400 metrin aitajuoksun ajalla 54,40 ja oli voittamassa samoissa kisoissa kultaa 4 × 400 metrin viestijuoksussa. Hän voitti MM-kultaa Pariisin MM-kisoissa 2003 ajalla 53,22. Seuraavana vuonna hän sijoittui Ateenan olympialaisissa viidenneksi. Melbournen Kansainyhteisön kisoissa 2006 hän voitti 400 metrin aitajuoksun sekä oli voittamassa kultaa pitkässä viestissä.


title: Jana Pittman

text:
Pittman voitti 400 metrin aitojen maailmanmestaruuden Osakassa 2007 ajalla 53,31. Samana syksynä hän sijoittui toiseksi ssa.
Pittman kerää täytettyjä vompattileluja. Hän maalaa aina ennen kilpailuja sormen- ja varpaankyntensä edustamansa tahon väreihin. Hän myös käyttää aina kilpailuissa entisen harjoittelukumppaninsa Melinda Gainsford-Taylorin antamaa rannekorua. Pittman avioitui brittiläisen 400 metrin aitajuoksija Chris Rawlinsonin kanssa vuonna 2006. He erosivat vuonna 2009 ja ero astui voimaan vuoden 2010 alkupuolella. Muutamaa kuukautta myöhemmin he kuitenkin menivät uudelleen naimisiin. He erosivat toistamiseen vuonna 2011. Heillä on yksi lapsi.


title: Jana Pittman

text: Pittmanilla oli silikonirinnat, jotka hän poistatti vuonna 2010, koska ilmoitti tavoittelevansa tosissaan olympiakultaa 2012 Lontoosta. Hän kuitenkin lopetti yleisurheilu-uransa maaliskuussa 2012 loukkaantumisten takia. Huhtikuussa 2012 hän ilmoitti siirtyvänsä kilpasoutajaksi tavoitteenaan Rio de Janeiron olympialaiset 2016. Joulukuussa 2012 hän ilmoitti tavoittelevansa pääsyä vuoden 2014 Sotšin talviolympialaisiin rattikelkkailussa. Sotšissa hän sijoittui 14:nneksi parinaan Astrid Radjenovic. Vuoden 2013 rattikelkkailun MM-kisoissa Pittman ja Radjenovic sijoittuivat 16:nneksi ja rattikelkkailun maailmancupissa he ovat sijoittuneet parhaimmillaan seitsemänneksi tammikuussa 2013.


title: Joshua J. Johnson

text: Joshua J. Johnson (s. 10. toukokuuta 1976) on yhdysvaltalainen pikajuoksija.


title: Joshua J. Johnson

text: Johnson juoksi Pariisin MM-kisoissa 2003 kuudenneksi 200 metrin juoksussa ajalla 20,47. Samoissa kisoissa hän oli voittamassa MM-kultaa 4 x 100 metrin viestijuoksussa. Kauden lopussa hän voitti 200 metrin kilpailun ajalla 20,35. Seuraavana vuonna hän sijoittui seitsemänneksi 100 metrin juoksussa ajalla 10,44 ja viidenneksi 200 metrillä.


title: Eirene

text: Eirene (, "rauha") oli kreikkalaisessa mytologiassa yksi kolmesta horasta. Hän oli Zeuksen ja Themiksen tytär, ja Diken ja Eunomian sisar. Näillä sukulaissuhteilla ilmaistiin, että rauha on seurausta vallasta (Zeus) yhdistettynä oikeudenmukaisiin lakeihin (Themis), joka pysyy, kun yhteiskunnassa vallitsee laki (kreik. "Dike") ja järjestys (kreik. "Eunomia").


title: Eirene

text: Eirene oli rauhan henkilöitymä, jonka vastine roomalaisessa mytologiassa oli Pax. Eirene kuvattiin nuorena neitona, jonka käsissä oli lapsenomainen Plutos, vaurauden jumaluus, ja runsaudensarvi, jotka symbolisoivat rauhan siunauksellista vaikutusta ja mukanaantuomaa hyötyä. Eirene saatettiin kuvata kantamassa myös oliivipuun oksaa tai Hermeksen sauvaa.


title: Eirene

text: Nimi Irene juontaa juurensa tästä mytologian hahmosta.


title: Pax

text: Pax on latinaa ja suomeksi ”rauha”. Sen alkuperä sanasta sopimus () viittaa siihen, että roomalaiset eivät niinkään ajatelleet rauhan olevan sodaton tila vaan seurausta sopimuksesta.Yhdessä latinankielisen kansakunnan tai valtion nimen kanssa Pax viittaa rauhan tai vakauden aikaan, jota kyseinen suurvalta piti valtaa.


title: Carl Panzram

text: Carl Panzram (28. kesäkuuta 1891 – 5. syyskuuta 1930) oli yhdysvaltalainen sarjamurhaaja.


title: Carl Panzram

text: Panzram syntyi Warrenissa, Minnesotassa. Hän alkoholisoitui ja sekaantui rikoksiin jo yhdeksän vuoden iästä saakka. Hän viettikin paljon aikaa nuorisovankiloissa, joissa käytöstä yritettiin oikoa fyysisillä rangaistuksilla. Kun vuonna 1910 hän oli kärsinyt rangaistuksensa loppuun Fort Leavenworthin vankilassa hänen tiedetään sanoneen, että "kaikki hyvä minussa on hakattu ja potkittu pois jo aikaa sitten".


title: Carl Panzram

text: Hän jatkoi ryöstelyjä ja varkauksia ja joutui niistä tuomiolle ajoittain. Panzram, jolla oli myös taipumuksia tuhopolttoihin ja raakalaismaisuuteen, piti ihmisten pahoinpitelyistä ja myöhemmin myös tappamisesta. Vuonna 1920 Panzram hankki 45 000 dollaria sarjalla ryöstöjä. Hän sai jopa varastettua eräältä Yhdysvaltain presidenteistä (William Howard Taft) rahaa. Eräästä ryöstöstään hän sai saaliiksi aseen, jolla tappoi 10 miestä.


title: Carl Panzram

text: Panzram oli koko ajan liikkeellä, hän matkusti meritse Eurooppaan ja työskenteli Afrikassa, jossa hän murhasi ja kidutti säännöllisesti. Kun Panzram palasi Yhdysvaltoihin hän jatkoi asuntomurtoja, kunnes jäi kiinni. Hänet tuomittiin 25 vuodeksi Fort Leavenworthin vankilaan vuonna 1928. Siellä hän kirjoitti muistelmansa. Kesäkuun 20. päivä vuonna 1929 hän kosti eräälle vartijalle, joka oli hakannut häntä, surmaamalla tämän pyykinpesutilaan.


title: Carl Panzram

text: Oikeudenkäynnissä Panzram myönsi syyllistyneensä murhaan ja sanoi, että oli hänen perustuslaillinen oikeutensa tulla hirtetyksi. Kun jury totesi miehen syylliseksi ja antoivat tälle kuolemantuomion hirttämällä, Panzram kiitti päätöksestä sekä tuomaria että juryä. Panzram vastusti kovasti kun uudistusmieliset halusivat estää hänen tuomionsa täytäntöönpanon ja hän sanoikin näille: "Voi, kuinka toivonkaan että teillä kaikilla olisi yksi jaettu kaula ja minulla olisi käteni sen ympärillä. Uskon, että ainoa oikea tapa uudistaa ihmistä on surmata tämä."


title: Carl Panzram

text:
Carl Panzram, joka tunnusti murhanneensa 22 ihmistä, hirtettiin 5. syyskuuta 1930 Fort Leavenworthin vankilassa. Hänen viimeiset sanansa olivat: "Vauhtia, indianalainen paskiainen! Olisin hirttänyt jo kymmenisen miestä tuossa ajassa."
Yksi vanginvartijoista halusi julkaista hänen omaelämäkertansa, mutta se kiellettiin sisällön vuoksi. Elämäkerta julkaistiin vasta vuonna 1970. Panzramin vanginvartijan muistelmista puolestaan tehtiin elokuva Tappajan päiväkirja ("Killer: A Journal of Murder", 1996), jossa Panzramia näytteli James Woods.


title: Kätkävaara

text: Kätkävaara on Tervolan kunnan pohjoislaidalla sijaitseva paljaslakinen vaara, jonka korkeus on 189 metriä ja jonka lakialueet ovat kivirakkojen peitossa. Kätkävaaran alueella on luontomatkailua. Kätkävaaran kylä sijaitsee vaaran välittömässä läheisyydessä. Kylässä asuu muutamia kymmeniä asukkaita.


title: Kätkävaara

text: Kätkävaaran alueelta on löydetty merkkejä Pohjois-Suomen vanhimmasta asutuksesta. Kätkävaarassa on myös luontopolku, jonka teemana ovat muinaismerien rantamuodostelmat. Polulla on 19 tutustumiskohdetta ja se on 7 kilometriä pitkä. Puolivälissä, Kätkävaaran huipulla, on hirsikota.


title: Kätkävaara

text: Kätkävaaran alueen eläinkanta on runsas, muun muassa hirviä, poroja, karhuja ja ilveksiä. Metsäkanalintuja on myös ja alueen suoalueilla on myös metsähanhia. Kätkävaaran alueella on useita merkittäviä luonnonsuojelualueita, kuten Pisavaaran luonnonpuisto ja Kilsiaapa-Ristivuoman soidensuojelualue. Alueelta on löydetty myös muun muassa kultaa, kuparia ja uraania. Alueella sijainnut kultakaivos lakkautettiin 1960-luvulla.


title: Pjotr Leštšenko

text: Pjotr Konstantinovitš Leštšenko (, 14. kesäkuuta 1898 – 16. heinäkuuta 1954) oli laulaja ja venäläisen tangon pioneeri.


title: Pjotr Leštšenko

text: Hän esiintyi lähes yksinomaan venäjän kielellä, ja maailmanlaajuisesti tunnetuksi on noussut kappale "Serdtse" ("Sydän"). Hän oli aikanaan kansan keskuudessa huomattavan suosittu, mutta musiikki joutui Romanian hallituksen epäsuosioon, ja laulaja kuoli 56-vuotiaana romanialaisen vankilan sairaalassa.


title: Antti Matikainen (laulaja)

text: Antti Matikainen (s. 1979) on alun perin Kajaanista kotoisin oleva laulaja. Hänen ensimmäinen albuminsa oli nimeltään "Kun ilta saapuu" (2006), jolta nousivat suurimmiksi radiohiteiksi "Sydän lyö", "Uskon enkeleihin" ja uudelleen sovitettu versio Fredin klassikosta "Avaa sydämesi mulle".


title: Antti Matikainen (laulaja)

text: Hänen toiselta albumiltaan "Sateen jälkeen" nousivat radioiden soittolistoille levyn nimikkosinglen lisäksi kappaleet "Kuinka monta päivää", "Sateen jälkeen" sekä "Vanha mies". Paikallisradioiden listalle päätyi myös albumilta kappale "Eeva tahtoo tietää". Antti Matikainen esiintyi Kaartin soittokunnan combon solistina linnan juhlissa 2009.


title: Antti Matikainen (laulaja)

text: Vuonna 2012 Matikainen osallistui The Voice of Finland -laulukilpailuun.


title: Antti Matikainen (laulaja)

text: Matikainen kihlautui vuonna 2009 tanssinopettaja Sanni Akiolan kanssa, he avioituivat vuonna 2017 ja ilmoittivat eroavansa marraskuussa 2018. Heillä on kaksi yhteistä lasta.


title: Nanette Fabray

text: Nanette Ruby Bernadette Fabares eli Fabray (27. lokakuuta 1920 San Diego, Kalifornia – 22. helmikuuta 2018 Palos Verdes, Kalifornia) oli yhdysvaltalainen näyttelijä.


title: Nanette Fabray

text: Fabray kykeni luomaan näyttelijänuran huomattavasta kuulovammastaan huolimatta, ja hän oli tunnettu kuurojen ja huonokuuloisten puolestapuhuja. Näistä ansioista hänelle myönnettiin "President’s Distinguished Service Award"- ja "Eleanor Roosevelt Humanitarian Award" -palkinnot. Neljä leikkausta paransivat sittemmin hänen kuuloaan merkittävissä määrin.


title: Nanette Fabray

text: Fabray esiintyi vaudevillessa 6-vuotiaasta alkaen ja teki elokuvadebyyttinsä Our Gang -lyhytkomediassa "Cradle Robbers" vuonna 1924. Hänellä oli vuonna 1939 rooli menestyselokuvassa "Elisabet ja Essex". Hänen kenties tunnetuin elokuvaroolinsa oli "Iskelmäkarusellissa" vuonna 1953.


title: Nanette Fabray

text: Fabray teki Broadway-debyyttinsä 1941. Hänet tunnettiin myös televisiosta, ja hänellä on tähti Hollywood Walk of Famella. Televisiorooli "Caesar’s Hourissa" toi hänelle kolme Emmy-palkintoa; vuonna 1949 hänelle myönnettiin Tony-palkinto roolista musikaalissa "Love Life". Hän oli vuosina 1947–1951 naimisissa David Tebetin kanssa. Toisesta avioliitostaan Ranald MacDougallin kanssa hänelle syntyi yksi lapsi. MacDougall ja Fabray avioituivat 1957 ja olivat yhdessä miehen kuolemaan saakka 1973. Fabray oli näyttelijä Shelley Fabaresin täti.


title: Eunomia

text: Eunomia (, "järjestys") oli kreikkalaisessa mytologiassa yksi kolmesta horasta. Hän oli Zeuksen ja Themiksen tytär, ja Diken ja Eirenen sisar. Tämä kuvasti uskomusta rauhan (Eirene), lain (Dike) ja järjestyksen (Eunomia) vallitsemiseen, kun esivalta (Zeus) yhdistyy oikeudenmukaisiin lakeihin (Themis).


title: Eunomia

text: Eunomia oli hyvän ja laillisen järjestyksen henkilöitymä, jonka vastakohta oli Dysnomia, laittomuuden henki. Hänen mainitaan myös synnyttäneen khariitit Zeukselle, joskin muut lähteet kertovat khariittien olleen Eurynomeen tyttäriä. Tämän yhteyden perusteella Eunomia esiintyy kuitenkin antiikin taiteessa Afroditen seuralaisena edustaen naisen kuuliaisuutta miehelle avioliitossa.


title: TBA

text: TBA voi tarkoittaa:


title: Maiara Walsh

text: Maiara Walsh (s. 18. helmikuuta 1988) on yhdysvaltalainen näyttelijä, jolla on brasilialaisia sukujuuria.


title: Maiara Walsh

text: Walsh syntyi Washingtonin osavaltiossa, mutta perhe muutti vuonna 1999 Kalifornian Simi Valleyyn. Hän osaa englannin lisäksi portugalia ja espanjaa. Walsh teki läpimurtonsa 18-vuotiaana Disney Channelin nuortensarjassa "Coryn koukerot". Jo sitä ennen hän oli esiintynyt koulunäytelmissä, Mattelin mainoksessa ja indie-elokuvassa "Lullaby Before I Wake". "Coryn koukeroissa" Walsh näytteli päähenkilö Coryn ystävää Meena Paroomia, jonka on kotoisin kuvitteellisesta Bahavian valtiosta.


title: Maiara Walsh

text: Keväällä 2009 Walsh esitti "Täydellisten naisten" viidennen tuotantokauden päätöksessä Carlos Solisin sisarentytärtä Anaa. Roolista tehtiin kuudennen kauden ajaksi vakinainen.


title: Maiara Walsh

text: Vuonna 2010 Walsh näytteli pienissä rooleissa televisiosarjoissa "Salattu teinielämä" ja "Vampyyripäiväkirjat", ja vuonna 2012 hän sai suuremman roolin Simone Sinclairina "Switched at Birth" -sarjassa. Lokakuussa 2012 paljastettiin, että Walsh on valittu "Nälkäpeliä" jäljittelevän "The Starving Games" -parodiaelokuvan pääosaan.


title: Maiara Walsh

text: Walsh näytteli yhtä päärooleista vuonna 2011 julkaistussa televisioelokuvassa "Mean Girls 2".


title: Vaihtokurssi

text: Vaihtokurssi on rahan arvon mittari, jolla mitataan yhden valuutan arvoa toisessa valuutassa. Esimerkiksi 1 € = 165 jeniä tarkoittaa että yhden euron saa vaihdettua 165 jeniin. Vaihtokurssit määritellään päivittäin maailman markkinoilla liikkuvan rahan mukaan. Jos esimerkiksi markkinoilla vaihdetaan euroa paljon Yhdysvaltain dollariin, niin euron suhde dollariin heikkenee, jos taas dollaria vaihdetaan runsaasti euroon, niin euron suhde dollariin vahvistuu.


title: Otis Blackwell

text: Otis Blackwell (16. helmikuuta 1932 – 6. toukokuuta 2002) oli yhdysvaltalainen rockmuusikko. Hän ei saavuttanut koskaan omilla levytyksillään mainittavaa menestystä, mutta vaikutti lauluntekijänä rockmusiikin kehitykseen suuresti. Blackwell otettiin vuonna 1986 Nashville Songwriters Hall of Fameen ja 1991 Songwriters Hall of Fameen.


title: Otis Blackwell

text: Blackwell syntyi Brooklynissä, New Yorkissa. Hän piti nuorena lännenelokuvista, erityisesti sellaisista joissa esiintyi countrymuusikko Tex Ritter. Hän kuunteli myös blueslaulajia kuten Chuck Willis ja Larry Darnell. Vuonna 1952 Blackwell voitti kykyjenetsintäkilpailussa levytyssopimuksen Radio Corporation of America -yhtiöltä ja nauhoitti kolmen vuoden ajan musiikkia esittäjänä, ensin RCA:lle ja myöhemmin Jay Dee -levy-yhtiölle. Hän sai suosiota nauhoituksellaan ”Daddy Rolling Stone”, mutta jätti vuonna 1955 muusikon uransa keskittyäkseen täysivaltaisesti musiikin säveltämiseen.


title: Otis Blackwell

text: Blackwellin ensimmäinen hitti laulunkirjoittajana oli Eddie Cooleyn kanssa Little Willie Johnille sävelletty ”Fever”. Hän kirjoitti lukuisia kappaleita Elvis Presleylle ja hänen kappaleitaan nauhoittivat myös muun muassa Brook Benton, Dee Clark, Bobby Darin, Ral Donner, Wade Flemons, Thurston Harris, Jimmy Jones, Ben E. King, Jerry Lee Lewis, Clyde McPhatter, Gene Vincent ja The Drifters. Yleensä ottaen Blackwell oli yksi tuotteliaimmista varhaisen rock and rollin laulunkirjoittajista. Yhteensä hänen sävellyksiään on myyty yli 30 miljoonaa kappaletta.


title: Otis Blackwell

text: Blackwellin musiikki alkoi poistua muodista 1960-luvun British Invasionin myötä. Vuonna 1976 hän teki albumin, jolla hän soitti omia versioitaan tunnetuiksi tulleista sävellyksistään, ja esiintyi seuraavana vuonna menestyksekkäästi konserteissa. Hänen viimeinen sooloalbuminsa ilmestyi vuonna 1981.


title: Otis Blackwell

text: Blackwell halvaantui sydänkohtauksen seurauksena vuonna 1991. Hän kuoli 70 vuoden ikäisenä sydänkohtaukseen Nashvillessä, Tennesseessä toukokuussa 2002. Hänet on haudattu Woodlawn Memorial Park Cemeteryyn.


title: Otis Blackwell

text: Blackwellin tunnetuimpiin sävellyksiin lukeutuvat:


title: Marc Blucas

text: Marcus ”Marc” Paul Blucas (s. 11. tammikuuta 1972) on yhdysvaltalainen näyttelijä, joka tunnetaan kenties parhaiten Riley Finnin roolistaan televisiosarjassa "Buffy, vampyyrintappaja".


title: Marc Blucas

text: Blucas syntyi Yhdysvaltain Pennsylvanian osavaltion Butlerissa. Nuoruudessaan hän pelasi high schoolinsa koripallojoukkueessa. Lukion jälkeen Blucas opiskeli Wake Forestin yliopistossa ja pelasi jälleen koulunsa koripallojoukkueessa. Hän valmistui Wake Forestista vuonna 1994.


title: Marc Blucas

text: Valmistumisensa jälkeen Blucas olisi halunnut pelaamaan NBA-sarjaan. Sarjassa pelaaminen jäi kuitenkin vain haaveeksi, joten hän muutti Englantiin ja pelasi vuoden Britannian koripalloliigassa BBL:ssä Manchester Giantsin joukkueessa. Myöhemmin Blucas aloitti näyttelemisen, ja hänen ensimmäinen elokuvansa oli vuoden 1995 "Inflammable". Vuonna 1999 Blucas sai tähän mennessä ehkä tunnetuimman osansa televisiosarjasta "Buffy, vampyyrintappaja". Vuosina 1999–2000 hän esitti päähenkilö Buffy Summersin poikaystävää ja salaista agenttia Riley Finnia. Hän jätti "Buffyn" sen viidennellä tuotantokaudella, mutta vieraili vielä kerran sarjassa sen kuudennella kaudella.


title: Little Jimmy Dickens

text: James Cecil Dickens eli Little Jimmy Dickens (19. joulukuuta 1920 Länsi-Virginia – 2. tammikuuta 2015 Nashville, Tennessee) oli yhdysvaltalainen countrylaulaja. Hän oli Grand Ole Opryn vakituinen esiintyjä vuosikymmenten ajan ja kuului vuodesta 1983 Country Music Hall of Fameen.


title: Little Jimmy Dickens

text: Dickens aloitti esiintymisen radiossa 1930-luvun lopussa. Syyskuussa 1948 hän sai levytyssopimuksen Columbia Recordsilta, ja samoihin aikoihin hän aloitti myös uransa Grand Ole Opryssä. Hän otti käyttöön taiteilijanimen ”Little Jimmy Dickens”, joka viittaa laulajan pienikokoisuuteen.


title: Little Jimmy Dickens

text: Dickensin varhaisten Columbia-hittien joukkoon lukeutuvat ”Country Boy”, ”A-Sleeping at the Foot of the Bed”, ”I’m Little But I’m Loud” ja ”Take an Old Cold Tater (And Wait)”. Vuonna 1950 hän perusti Country Boys -kokoonpanon yhdessä Jabbo Arringtonin, Grady Martinin, Bob Mooren ja Thumbs Carllilen kanssa.


title: Little Jimmy Dickens

text: Dickens julkaisi vuonna 1962 nimellä ”The Violet and the Rose” ensimmäisen Top 10 -singlensä kahteentoista vuoteen. Hän teki kansainvälisiä esiintymisiä ja nähtiin mm. The Tonight Show’ssa. Hänen suuri hittinsä ”May the Bird of Paradise Fly Up Your Nose” nousi välittömästi listaykköseksi. 1960-luvun lopulla hän siirtyi Decca Recordsille. Vuonna 1975 Dickens palasi Grand Ole Opryyn, jonka hän oli jättänyt 1957 päästäkseen Philip Morris Country Music Show’hun. Dickens esiintyi myös useilla Brad Paisleyn musiikkivideoilla.


title: Little Jimmy Dickens

text: Dickens kuoli 94-vuotiaana 2. tammikuuta 2015 sairaalassa Nashvillen alueella. Hänelle on varattu hautapaikka maineikkaassa Woodlawn Memorial Park Cemeteryssä Nashvillessä.


title: Qaf

text: Qaf (, ) on Koraanin 50. suura. Se sisältää 45 säettä.


title: Little Willie John

text: Little Willie John (15. marraskuuta 1937 – 26. toukokuuta 1968) oli yhdysvaltalainen rhythm and blues -laulaja. Hänen maineikkaisiin hitteihinsä lukeutuvat ”All Around the World” (1955), muiden muassa Peggy Leen ja Madonnan coveroima ”Fever” (1956), ”Need Your Love So Bad”, ”Talk to Me” (1958) sekä ”Sleep” (1960).


title: Little Willie John

text: Little Willie John syntyi Arkansas'n Cullendalessa nimellä William Edgar John. Hän menestyksekäs uransa alkoi 1950-luvun puolenvälin paikkeilla. Viimeisinä vuosinaan hän kuitenkin kärsi alkoholismista. Hän sai vuonna 1966 tuomion taposta ja kuoli vankeudessa vain 30 vuoden ikäisenä.


title: Little Willie John

text: Little Willie John oli laulaja Mable Johnin veli. Hän sai vuonna 1996 postuumisti paikan Rock and Roll Hall of Famesta.


title: Jerry Bock

text: Jerrold Lewis ”Jerry” Bock (23. marraskuuta 1928 – 2. marraskuuta 2010) oli yhdysvaltalainen musikaalien säveltäjä. Hänet on palkittu Pulitzer- ja Tony-palkinnoilla.


title: Jerry Bock

text: Bock syntyi New Havenissa (Connecticut), kasvoi Flushingissa (New York) ja opiskeli lapsena pianonsoittoa. Hän sävelsi ensimmäisen näytelmänsä "My Dream" high schoolissa ollessaan. Opiskellessaan Wisconsinin yliopistossa Madisonissa (1945–1949) hän kirjoitti opiskelutoveri Larry Holofcenerin kanssa musikaalin "Big As Life", joka voitti ensimmäisen sijan BMI:n järjestämässä yliopistojen näytelmäkilpailussa. Bockin yhteistyö Holofcenerin kanssa jatkui valmistumisen jälkeen; yhteistyöstä syntyi muun muassa television revyymusiikkia sekä musikaalit "Catch a Star" (Broadway 1955) ja "Mr. Wonderful" (1956). Jälkimmäisen musikaalin säveltämiseen osallistui myös George David Weiss.


title: Jerry Bock

text: Tärkeä yhteistyökumppani Bockin uralla oli sanoittaja Sheldon Harnick. Heidän ensimmäinen yhteinen musikaalinsa oli vuoden 1958 "The Body Beautiful". Seuraavana vuonna heidän näytelmänsä "Fiorello!" palkittiin Tony-, Pulitzer- ja New York Drama Critics’ Circle -palkinnoilla. Vielä menestyneemmäksi tuli vuoden 1964 "Viulunsoittaja katolla" (engl. "Fiddler on the Roof"), joka palkittiin yhdeksällä Tonylla ja lukuisilla muilla palkinnoilla. Muihin Bockin ja Harnickin musikaaleihin kuuluvat "She Loves Me" (1963), "The Apple Tree" (1966) ja heidän viimeiseksi tuotoksekseen jäänyt "The Rothchilds" (1970). Kun yhteistyö Harnickin kanssa loppui, Bock lopetti Broadway-näytelmien säveltämisen.


title: Jerry Bock

text: Bock on kuulunut vuodesta 1971 Songwriters Hall of Fameen. Hänet on valittu myös American Theatre Hall of Fameen.


title: Nick Simper

text: Nicholas John ”Nick” Simper (s. 3. marraskuuta 1945 Middlesex) on englantilainen basisti. Parhaiten hänet muistetaan Deep Purplen alkuperäisenä basistina.


title: Nick Simper

text: Ennen Purplen perustamista Simper soitti monissa yhtyeissä, kuten Johnny Kidd And The Pirates, The Regents, Lord Sutch's Savages (mukana myös Ritchie Blackmore) ja The Flower Pot Men (mukana Jon Lord).


title: Nick Simper

text: Kun Blackmore ja Lord kasasivat Deep Purplea vuonna 1968 (tuolloin vielä nimellä Roundabout), he kutsuivat vanhan soittokumppaninsa mukaan yhtyeeseen. Deep Purplen ensisingle ”Hush” menestyi Yhdysvalloissa kohoten top-5:een ja yhtye keikkaili ahkerasti Amerikassa vuonna 1968. Tämän lisäksi Deep Purple levytti vajaan vuoden aikana kolme studioalbumia, joista ensimmäinen, "Shades of Deep Purple", menestyi parhaiten Amerikassa. Kotimaassaan Britanniassa Deep Purple ei saanut vielä tuolloin minkäänlaista menestystä. Vuoden 1969 heinäkuussa Simper erotettiin Deep Purplesta yhdessä laulaja Rod Evansin kanssa. Simper ja Evans eivät sopineet Lordin ja Blackmoren hard rock -visioon ja Simperin bassonsoittoa pidettiin liian vanhanaikaisena. Evans tyytyi kohtaloonsa, koska oli jo aiemmin aikonut lähteä yhtyeestä, mutta Simper oli katkera salamyhkäisestä erottamisestaan ja haastoi yhtyeen myöhemmin oikeuteen maksamattomien korvausten takia.


title: Nick Simper

text: Deep Purplen jälkeen Simper liittyi Marsha Huntin kiertueyhtyeeseen ja esiintyi muun muassa Wightsaaren festivaaleilla vuonna 1969. Sen jälkeen Simper ja yhtyeen muut muusikot perustivat Warhorse-yhtyeen. Progressiivista heavy rockia soittanut Warhorse levytti kaksi albumia ("Warhorse" (1970), "Red Sea" (1972)) Vertigolle. Yhtye ei kuitenkaan saanut suurta menestystä ja se hajosi vuonna 1974. Simperin muita yhtyeitä 1970- ja 1980-luvuilla olivat muun muassa Dynamite, Flying Fox ja Fandango, joka julkaisi pari albumia. 1990-luvulla hän oli mukana Quartermass II -yhtyeessä, joka oli jatkoa 1970-luvulla vaikuttaneelle Quartermass-yhtyeelle.


title: Nick Simper

text: Viime vuosina Nick Simper on soittanut The Good Old Boys -nimisessä vanhaa rock ’n’ rollia soittavassa projektiyhtyeessä ja hän on myös esiintynyt itävaltalaisen The Nasty Habits -yhtyeen kanssa soittaen Deep Purplen ensimmäisen kokoonpanon kappaleita.


title: Nick Simper

text: Deep Purple:Warhorse:Fandango:Johnny Kidd & The Pirates:Screaming Lord Sutch: Rosco Gordon: Quartermass II: Wee Willie Harris & The Alabama Slammers:


title: Karkuteillä

text: Karkuteillä on suomalaisen Karkkiautomaatti-indieyhtyeen ensimmäinen levy. Se ilmestyi vuonna 1995.


title: Mel Tillis

text: Lonnie Melvin ”Mel” Tillis (8. elokuuta 1932 Tampa, Florida – 19. marraskuuta 2017) oli yhdysvaltalainen countrylaulaja. Hän levytti 1950-luvun lopulta saakka ja sai suurimmat menestyksensä 1970-luvun kuluessa. Hänen tunnetuimpien kappaleidensa joukkoon lukeutuvat ”I Ain't Never”, ”Good Woman Blues” ja ”Coca-Cola Cowboy”.